Ο βιογράφος - Ελεάννα Βλαστού - www.mcnews.gr\nΚυριακή, 16 Μαΐου 2021 - 3:46:19π.μ.\nΑυτή είναι, εμμέσως πλην σαφώς, η εντολή του πατριάρχη της οικογένειας προς τον επίσημο βιογράφο.\nΒιογραφία συγγραφέα: Βλαστού Ελεάννα\nΗ Ελεάννα Βλαστού γεννήθηκε στην Αθήνα το 1975. Σπούδασε Ιστορία και αρχαιολογία στη Σορβόννη και ιστορία της τέχνης στη Σχολή του Λούβρου, στο Παρίσι (οι γνώσεις της γύρω από αυτά τα θέματα είναι πλέον ατροφικές). Γύρισε στην Ελλάδα το 2000 -για τους λάθους λόγους- και έκτοτε ασχολείται με το χόμπι της, το διάβασμα. Γρήγορα συνειδητοποίησε ότι η ανάγνωση μπορεί να γίνει επάγγελμα και έτσι έγινε επαγγελματίας αναγνώστρια σε εκδοτικούς οίκους, δούλεψε στο greekbooks.gr και τώρα αρθρογραφεί στην "Athens Voice" και στο γυναικείο περιοδικό "Look", γράφει για βιβλία αλλά και για θέματα της πόλης.\nΕπίσης, είναι μέλος της συντακτικής επιτροπής του ηλεκτρονικού περιοδικού κριτικής για τα γράμματα και τις τέχνες, www.critique.gr. Το δεύτερο αγαπημένο της χόμπι είναι να περπατάει, χωρίς προορισμό, στις πόλεις του κόσμου. Πάντα ταξιδεύει με 2.500 σελίδες στις αποσκευές (και πληρώνει υπέρβαρο φυσικά) από φόβο μήπως ξεμείνει και δεν έχει κάτι να διαβάσει. Η συλλογή διηγημάτων "Εξαφανίσεις" (Πόλις, 2013) αποτέλεσε το πρώτο της βιβλίο.


Μυαλό:Χρησιμοποιήστε το, για να ελέγξετε το άγχος σας.\nΣτόμα:Δώστε προσοχή στη διατροφή σας -από την άποψη της ποιότητας, της ποσότητας και της συχνότητας των γευμάτων.\nΜύες:Η λέξη αναφέρεται, ασφαλώς στην ανάγκη ένταξης της άσκησης στην καθημερινότητά σας.\nΠόσες φορές δεν έχουμε ζηλέψει κάποιον επειδή τρώει ό,τι θέλει και να μην παχαίνει; Πόσες φορές δεν έχουμε αποδώσει την αύξηση του βάρους μας στον κακό μας μεταβολισμό. Είναι αλήθεια ότι ο μεταβολισμός αλλάζει με την ηλικία και ότι υπάρχουν τρόποι να τον επιταχύνουμε;\nΚαθημερινά, το ανθρώπινο σώμα χρειάζεται μεγάλες ποσότητες ενέργειας προκειμένου να υλοποιήσει το σύνολο των διεργασιών του, για να ζεσταθεί, να κινηθεί κ.λπ. Επίσης, ενέργεια για τη λειτουργία των διαφόρων οργάνων και συστημάτων του οργανισμού. Η καρδιά, για παράδειγμα χρησιμοποιεί το 10% αυτής της ενέργειας, ενώ ο εγκέφαλος το 19%. Το συκώτι μαζί με τα κοιλιακά σπλάχνα χρησιμοποιούν το 27% και οι νεφροί το 7% της ενέργειας αυτής.\nΜύθος: Τα παχύσαρκα άτομα έχουν χαμηλό μεταβολισμό, ενώ τα λεπτά υψηλότερο.\nΑλήθεια: Μέρος του λιπώδους ιστού, ιδίως το λίπος στην κοιλιά, πιθανόν να συνδέεται με τον βασικό μεταβολισμό. Έχει λοιπόν διαπιστωθεί ότι τα παχύσαρκα άτομα και ειδικά αυτά με συσσώρευση λίπους στην κοιλιά έχουν μεγαλύτερο βασικό μεταβολισμό.\nΑλήθεια: Δεν γεννιόμαστε με χαμηλό μεταβολισμό (εκτός αν έχουμε ορμονικό πρόβλημα). Όλοι μπορούμε να πάρουμε και να χάσουμε βάρος ανάλογα με τις θερμίδες που «καίμε» και που καταναλώνουμε.\nΗ αυθόρμητη, μη προγραμματισμένη σωματική δραστηριότητα μειώνεται επίσης. Σε αυτό συμβάλλουν και ορισμένα (περί)εμμηνοπαυσιακά συμπτώματα όπως η κόπωση, η δυσκολία στον ύπνο, η κατάθλιψη και οι διαταραχές της διάθεσης.\nΥπάρχουν υπόνοιες, ότι τα μειωμένα επίπεδα των οιστρογόνων μπορεί να περιορίσουν το μεταβολικό ρυθμό ηρεμίας κατά 40-70 θερμίδες/ ημέρα. Το ποσό αυτό της ενέργειας, αν δεν αντισταθμιστεί με δίαιτα και άσκηση, αποθηκεύεται.\nΠροσαρμογή των θερμίδων ανάλογα με την ηλικία\nΦυτικές Ίνες , 25-30γρ / ημέρα (λαχανικά, φρούτα, προϊόντα ολικής αλέσεως) – επιτάχυνση των καύσεων\n12% των Ημερησίων Θερμίδων από Πρωτεΐνες\nΑυξήστε τη συχνότητα και τη διάρκεια της άσκησής σας. Ακόμη και ένα ζωηρό 20λεπτο με τα πόδια είναι αρκετό.\nΗ προπόνηση δύναμης είναι το πιο σημαντικό που μπορείτε να κάνετε για τη διατήρηση μυϊκής δύναμης, ισορροπίας, μυϊκής μάζας και βάρους, καθώς μεγαλώνετε.\nΣυλλαλλητήριο του ΚΚΕ κατά του Αναπτυξιακού Συνεδρίου στην Ελευσίνα\nΠοια είναι τα πρώτα συναισθήματα και οι πρώτες αντιδράσεις στη διάγνωση του καρκίνου;\nΕγκλεισμός & οικογένεια: “Πνίγομαι” ή “κολυμπάω”;


Ρεφούχιο Λο Βαλντές - Ξενοδοχεία\nΡεφούχιο Λο Βαλντές: Αναζήτηση ξενοδοχείων\nΔείτε ξενοδοχεία για Ρεφούχιο Λο Βαλντές στο χάρτη\nΡεφούχιο Λο Βαλντές: Εξερευνήστε την πόλη\nΡεφούχιο Λο Βαλντές: Επισκόπηση\nΡεφούχιο Λο Βαλντές: Αυτός ο φιλόξενος προορισμός έχει κάτι για όλους. Οι επισκέπτες δεν θα βρουν πολλά αξιοθέατα στην περιοχή (Ρεφούχιο Λο Βαλντές), αλλά δεν θα χρειαστεί να πάνε μακριά, για να επισκεφτούν μέρη όπως: Φυσικό Μνημείο El Morado.\nΡεφούχιο Λο Βαλντές: Πού να μείνετε\nΟ προορισμός αυτός (Ρεφούχιο Λο Βαλντές) αποτελεί μια φιλόξενη πόλη και προσφέρει αναρίθμητα ξενοδοχεία και άλλου είδους καταλύματα. Υπάρχουν καταλύματα στην περιοχή (Ρεφούχιο Λο Βαλντές) με έκπτωση έως και 10%. Έχουμε τιμές δωματίων που ξεκινούν από 23 USD τη νύχτα και παρακάτω θα βρείτε τον αριθμό των ξενοδοχείων με βάση την αξιολόγηση με αστέρια σε Ρεφούχιο Λο Βαλντές, καθώς και στη γύρω περιοχή:\n• 3 Ξενοδοχεία 4 αστέρων από 374 EUR την ημέρα\nΡεφούχιο Λο Βαλντές: Πότε να πάτε


Βίντεο σοκ! 60χρονος βρήκε τραγικό θάνατο από κέρατα ταύρου - Paraskhnio.gr\nΒίντεο σοκ! 60χρονος βρήκε τραγικό θάνατο από κέρατα ταύρου\n18/06/2019 11:47 πμ\nΈνας 60χρονος εθελοντής του φεστιβάλ Fiestas del Toro στην Ισπανία βρήκε τραγικό θάνατο από τα κέρατα ενός ταύρου. Στο βίντεο φαίνεται ο άτυχος 60χρονος να ανοίγει την πόρτα πίσω από την οποία βρισκόταν ο ταύρος.\nΣτην συνέχεια αν και το ζώο αρχικά κατευθύνθηκε προς το κέντρο της αρένας, στην οποία βρίσκονταν περίπου 2.000 θεατές, ξαφνικά κάνει μια στροφή και να πέφτει με ορμή στον 60χρονο. Ο 60χρονος δέχθηκε την σφοδρότητα του χτυπήματος του ζώου και μετά κατέληξε.\nTagsθάνατος Ισπανία Ταύρος\nBloomberg: Πιθανότητα να παγώσουν οι διαπραγματεύσεις με την Τουρκία για την τελωνειακή ένωση\nΑυτός ήθελε να αιματοκυλήσει την φιέστα των Ράπτορς! Σκηνές πανικού! Συγκλονιστικές εικόνες!


Ένα χρόνο μετά από την υπογραφή της συμφωνίας της Βάρκιζας, με την συμπλήρωση ενός χρόνου από από τον αφοπλισμό του ΕΑΜ, στις... 12/2/1946, δημοσιεύεται και κατατίθεται στον ΟΗΕ ο απολογισμός της κρατικής καταστολής, της βρετανικής κατοχής και της δράσης των 206 μοναρχοφασιστικών συμμοριών που λεηλατούν τη χώρα. Νεκροί: 1.289. Τραυματίες: 6.671. Βασανισθέντες: 31.632. Συλληφθέντες: 84.931. Βιασμένες γυναίκες: 165. Ληστείες: 6.567. Επιδρομές σε τυπογραφεία: 572. Καταδιωκόμενοι δημοκρατικοί πολίτες: Πάνω από 100.000.


Για πρώτη φορά στην Ελλάδα: θα πληρώνουμε με το ρολόι μας! | Lesvosnews.net\n13/05/2019 - 13:12\nΓια πρώτη φορά στην Ελλάδα: θα πληρώνουμε με το ρολόι μας!\nΟικονομία 08/08/2019 10:51\nΤελικά ποιοι και πόσο χρωστάνε στην εφορία;\nΟικονομία 06/08/2019 8:56\nΠότε θα αναρτηθούν τα εκκαθαριστικά του ΕΝΦΙΑ ; - Ποιες μειώσεις θα υπάρχουν;\nΟικονομία 03/08/2019 14:32\n12.836 χρήστες στις 5 εβδομάδες λειτουργίας της ηλεκτρονικής πλατφόρμας για την προστασία της πρώτης κατοικίας


You searched for μπανάνα | Page 19 of 19 | Infokids.gr\nΑρχική > Αναζήτηση για “μπανάνα” > Page 19\nΕισβολείς στο σπίτι… εξαφανίστε τους\nΤο καλοκαίρι, πέρα από τις θερμοκρασίες που χτυπούν κόκκινο, έχετε να αντιμετωπίσετε και ένα ακόμη πρόβλημα: τα έντομα και τα τρωκτικά, που αυτή την εποχή κάνουν το νοικοκυριό σας να μοιάζει με ένα μικρό θηριοτροφείο. Υπάρχουν όμως τρόποι να εμποδίσετε την εισβολή τους στο σπίτι σας ή, αν είναι ήδη πολύ αργά, να τα εξουδετερώσετε. Διαβάστε πού μπορούν να σας βοηθήσουν οι φυσικές λύσεις και πότε θα χρειαστεί να εξαπολύσετε… χημικό πόλεμο για την αντιμετώπισή τους.\nΣυντάκτης thanasisΔημοσιεύτηκε την 8 Ιουλίου 2010 Κατηγορίες ΠεριβάλλονΕτικέτες Καθαριότητα Σπιτιού, Οικολογία, Περιβάλλον, Σπίτι\nΣουβλάκι από φρούτα με γεύση σοκολάτα!\nΤέλεια ιδέα! Σήμερα, θα τους σερβίρω ένα επιδόρπιο διαφορετικό, καταπληκτικό και πάνω απ’ όλα νοστιμότατο. Η έκπληξή μου βέβαια κρύβει μια καμουφλαρισμένη υγιεινή λιχουδιά, που θα επιτελέσει διπλό σκοπό. Διαβάστε και θα καταλάβετε…\nΣυντάκτης Αμαλία ΠαπαδοπούλουΔημοσιεύτηκε την 27 Ιουνίου 2010 Κατηγορίες ΣυνταγέςΕτικέτες Συνταγές για Παιδιά, Φρούτα\nΤρόποι να χαλαρώσουμε το μυαλό και το σώμα στο σπίτι\nΝισάφι πια! Ηρεμία είναι αυτό που θέλουμε όλοι περισσότερο, αυτές τις δύσκολες μέρες. Η πίεση και το άγχος της καθημερινότητας μάς έχουν καταρρακώσει την ψυχολογία. Εμείς αναζητήσαμε τρόπους που μπορούν να χαλαρώσουν το μυαλό και το σώμα χωρίς να αδειάσουν το πορτοφόλι σας και χωρίς να κουνήσετε ρούπι από το σπίτι σας, και θέλουμε να τις μοιραστούμε με εσάς!\nΣυντάκτης Δώρα ΛαβαζούΔημοσιεύτηκε την 28 Απριλίου 2010 Κατηγορίες Νέα, ΥγείαΕτικέτες Αρωματοθεραπεία, Νέα, Υγεία\nΗ σωστή ανάπτυξη του εμβρύου εξαρτάται αποκλειστικά από την αρμονία των μεταβολικών διεργασιών στο σώμα της μητέρας του. Για το λόγο αυτό καθίστανται πρωταρχικής σημασίας η τήρηση ενός ισορροπημένου προγράμματος διατροφής κατά τη διάρκεια της εγκυμοσύνης και του θηλασμού, ώστε να διασφαλιστεί η επαρκής πρόσληψη όλων των απαραίτητων θρεπτικών συστατικών από την τροφή.\nΣυντάκτης Σοφία ΕλευθερίουΔημοσιεύτηκε την 11 Απριλίου 2010 Κατηγορίες Διατροφή & Fitness, ΔιατροφολόγοςΕτικέτες Διατροφή Εγκύου, Υγεία Εμβρύου\nΦρουτόσουπες… η απόλαυση των παιδιών!\nΑν τα παιδιά σας δεν τρώνε φρούτα… μην απαγοητεύεστε! Υπάρχουν έξυπνοι τρόποι για να τα εντάξετε στην διατροφή τους. Ένας απ΄αυτούς είναι να τα κάνετε σούπα!\nΣυντάκτης Δώρα ΛαβαζούΔημοσιεύτηκε την 17 Φεβρουαρίου 2010 Κατηγορίες ΣυνταγέςΕτικέτες Συνταγές, Συνταγές για Παιδιά, Συνταγές με Φρούτα, Υγιεινές Συνταγές, Φαγητά για Παιδιά\nΠρώτα η Φύση! Prima Natura BIO\nΥπάρχουν 7 καλοί λόγοι για να επιλέξετε τα προϊόντα Prima Natura Bio…Γιατί είναι καλά, θρεπτικά και υγιεινά. Γιατί δεν έχουν παραχθεί με χρήση χημικών προϊόντων και συνθετικών…\nΣυντάκτης Δώρα ΛαβαζούΔημοσιεύτηκε την 12 Ιανουαρίου 2010 Κατηγορίες Προτάσεις ΑγοράςΕτικέτες Γάλα για Παιδιά, Παιδικά Γιαούρτια, Προτάσεις Αγοράς\nX-mas Φρουτοσαλάτα για Παιδιά\nΤώρα τα Χριστούγεννα που τα παιδάκια θα είναι σπίτι και θα απολαμβάνουν μαζί με τη μαμά και το μπαμπά αλλά και τους φίλους την πιο χαρούμενη εποχή του χρόνου, τι λέτε για λίγη αποτοξίνωση από τα γλυκά, τι λέτε για μια σαλάτα yummy, για μια σαλάτα super duper;\nΣυντάκτης Δώρα ΛαβαζούΔημοσιεύτηκε την 15 Δεκεμβρίου 2009 Κατηγορίες ΣυνταγέςΕτικέτες Συνταγές για Παιδιά, Συνταγές με Φρούτα, Φαγητά για Παιδιά\nΒιολογικοί χυμοί Smoothie ΒιοΥγεία\nΠαιδιά ήρθαν οι νέοι βιολογικοί χυμοί Smoothie και κερδίζουν τις εντυπώσεις. Δροσιστικοί και απολαυστικοί, σε μοναδικούς συνδυασμούς φρούτων χαρίζουν ασύγκριτη απόλαυση…\nΣυντάκτης Δώρα ΛαβαζούΔημοσιεύτηκε την 25 Νοεμβρίου 2009 Κατηγορίες Προτάσεις ΑγοράςΕτικέτες Βιολογικά προϊόντα και Παιδιά, Προτάσεις Αγοράς, Χυμοί και Παιδιά\nΟ τρόπος που ο Καποδίστριας εισήγαγε την καλλιέργεια της πατάτας παραμένει περίφημο ανέκδοτο σήμερα: Παραγγέλνοντας ένα φορτίο πατάτες, πρώτα διέταξε ότι πρέπει να προσφερθούν σε όποιον θα ενδιαφερόταν.\nΣυντάκτης Δώρα ΛαβαζούΔημοσιεύτηκε την 30 Σεπτεμβρίου 2009 24 Ιουλίου 2019 Κατηγορίες ΣυνταγέςΕτικέτες Θρεπτική Αξία, Πατάτες, Σαλάτα, Συνταγές, Φαγητά για Παιδιά\nΙδέες για το κολατσιό στο σχολείο\nΤι θα πάρει μαζί του στο σχολείο; Κάτι νόστιμο και συγχρόνως υγιεινό, που θα μπορέσει να το αποτρέψει από τις λιχουδιές της καντίνας. Για να δώσουμε απάντηση στο ερώτημα που, με την έναρξη της σχολικής χρονιάς, άρχισε ξανά να βασανίζει τις μαμάδες, απευθυνθήκαμε στην κλινική διαιτολόγο-διατροφολόγο, κ. Άννα Σαμαρά, η οποία έχει ασχοληθεί εκτενώς με … Διαβάστε περισσότερα “Ιδέες για το κολατσιό στο σχολείο”\nΣυντάκτης Σοφία ΚωστάραΔημοσιεύτηκε την 14 Σεπτεμβρίου 2009 Κατηγορίες ΥγείαΕτικέτες Διατροφή, Ενημέρωση, Κολατσιό, Σνακ, Σχολείο


Μτφρ. ΜΠΟΥΝΤΑΣ Β. ΚΩΝΣΤΑΝΤΙΝΟΣ\nΣελ. 448, τιμή εκδότη €28.27\nΕίναι δύσκολο να πει κανείς σε ποιο ερώτημα ή σε ποια ερωτήματα απαντά η "Λογική του νοήματος". Είναι άραγε η έρευνα για τη γλώσσα που αρμόζει στη φιλοσοφία της διαφοράς, την οντολογία της οποίας είχε ήδη σκιαγραφήσει η "Διαφορά και επανάληψη"; Είναι η αναζήτηση των υπερβατολογικών προϋποθέσεων της γλώσσας που εκφράζει το γίγνεσθαι και τη διαφορά (τη διαφο/ωροποίηση); Είναι η ανάδειξη του νοήματος σε ανεξάρτητη διάσταση του είναι και του λέγειν και η εκτύλιξη της γε-νεσιουργικής του ικανότητας; Είναι η ανύψωση του παραδόξου και του μη νοήματος σε υπερβατολογικές προϋποθέσεις του νοήματος; Είναι μια εκτενέστερη και πιο τεκμηριωμένη απόδειξη της προτεραιότητας των συμβάντων σε σχέση με τα σώματα, τις μείξεις τους και τις καταστάσεις πραγμάτων; Είναι μια πρώτη αναμέτρηση με τις εγκλειστικές διαζεύξεις της επιθυμίας, κρυμμένης πίσω από τις περιπέτειες της Αλίκης, τη λογική του Κάρολ, τη σχιζοφρένεια του Αρτώ και το θέατρο του τρόμου της Μέλανι Κλάιν; Ή μήπως είναι μια «γυμνασία», όπως κάποιοι κάποτε είχαν χαρακτηρίσει τον "Παρμενίδη" του Πλάτωνα, μόνο που αυτή τη φορά η γυμνασία δεν θα είναι φτιαγμένη για τους μαθητές της Ακαδημίας, αλλά για τον λαό που πάντοτε έρχεται και έχει ήδη περάσει; (Από την παρουσίαση στο οπισθόφυλλο του βιβλίου)


CHEF AU MARCHE BISTRO: Άσχημα τα νέα για τον Πόκο μας!\nΑναρτήθηκε από CHEF AT THE MARCHE BISTRO στις 9:59 π.μ.\nΑχχχχχχχχ τον καημένο! αυτά κάνουν για να βγάζουν χρήματα οι έμποροι...δεν σκέφτονται τίποτα!!!\nΠολλά τρυφερά χαδάκια να του δώσεις του γλύκα!\n10 Φεβρουαρίου 2011 - 10:44 π.μ.\nΚρίμα το καημενούλι!!\nΜπράβο για την απόφασή σας, έτσι φαίνεται η φιλοζωϊα, όχι σαν μερικούς-μερικούς που για να πάνε διακοπές τα παρατάνε στους δρόμους γιατί ξεβολεύονται!\n10 Φεβρουαρίου 2011 - 11:28 π.μ.\nΤα μάτια τα δικά σας θα είναι τα μάτια του.Να το προσέχετε το παιδί!!!\nΤ φιλιά μου!!!\n10 Φεβρουαρίου 2011 - 1:27 μ.μ.\nΕγώ τώρα να την πω την απορία μου; Πώς νόμιζα πως τα ζώα ζευγαρώνουν άσχετα αν είναι γονιός και παιδί; Έκανα λάθος;\n10 Φεβρουαρίου 2011 - 3:01 μ.μ.\nαχ μωρε σφηχτικε η καρδια μου!\nκριμα ειναι η ψυχουλα\nυπομονη γιατι τον αγαπατε και γιατι του αξιζει!\n10 Φεβρουαρίου 2011 - 11:12 μ.μ.\nΟ ΠΟΚΟΣ ΤΟ ΜΟΝΟ ΠΟΥ ΘΕΛΕΙ ΕΙΝΑΙ ΝΑ ΕΙΝΑΙ ΚΟΝΤΑ ΣΑΣ!!\nΕΣΤΩ ΚΑΙ ΕΤΣΙ ΘΑ ΕΙΝΑΙ ΠΟΛΥ ΧΑΡΟΥΜΕΝΟΣ..\nΚΑΙ Η ΜΠΟΥΜΠΟΥ ΜΑΣ ΕΖΗΣΕ ΠΟΛΛΑ ΧΡΟΝΙΑ ΜΕ ΑΥΤΟ ΤΟ ΠΡΟΒΛΗΜΑ ΚΑΙ ΟΜΩΣ ΗΤΑΝ ΠΟΛΥ ΧΑΡΟΥΜΕΝΗ ΓΙΑΤΙ ΤΗΝ ΦΡΟΝΤΙΖΑΜΕ ΚΑΙ ΤΗΝ ΑΓΑΠΟΥΣΑΜΕ ΠΟΛΥ!!\nΟΠΩΣ ΕΙΜΑΙ ΣΙΓΟΥΡΗ ΓΙΑ ΑΥΤΟ ΚΑΙ ΕΣΥΣ ΤΟ ΠΟΚΟ ΣΑΣ!!\nΧΑΔΙΑ ΠΟΛΛΑ ΣΤΟ ΠΟΚΟ! ΚΑΙ ΦΙΛΙΑ ΣΕ ΣΑΣ!!\nΚΑΛΟ ΑΠΟΓΕΥΜΑ ΚΑΙ ΚΑΛΗ ΕΒΔΟΜΑΔΑ!!\n13 Φεβρουαρίου 2011 - 4:12 μ.μ.\nΕίναι τυχερός που σας έχει οικογένεια... Να τον προσέχετε... Φιλιά Ιωάννα μου!\nΕΛΠΙΖΩ ΝΑ ΕΛΑΒΕΣ ΤΟ mail ΜΟΥ..\nΦΙΛΙΑ ΚΑΙ ΧΑΔΙΑ ΣΤΟ ΠΟΚΟ!!!!\n15 Φεβρουαρίου 2011 - 3:44 μ.μ.\nΕΙΜΑΙ Η 100στη ΑΝΑΓΝΩΣΤΡΙΑ ΣΟΥ....ΓΙΟΥΠΙ....ΚΡΙΜΑ ΓΙΑ ΤΟ ΣΚΥΛΑΚΙ ΣΑΣ,ειχα και γω εναν φιλο 16 ολοκληρα χρονια και δυστυχως τα τελευταια ηταν τυφλος και ειχε πολλα προβληματα μεχρι που επρεπε να τον αφησω να ξεκουραστει-ουτε να το πω δεν μπορω γιατι με περνουν τα ζουμια.να κανετε οτι μπορειτε για τον ποκο και να τον φροντιζετε καθε μερα...παρτε και μια δευτερη γνωμη-υπαρχουν γιατροι που κανουν επεμβασεις με λιγοτερα-ψαχτω σε καμια ζωοφιλικη.φιλια πολλα\nΚΑΤΕΡΙΝΑ@ Κρίμα για το σκυλάκι σου...το μηχάνημα που χρειάζεται για τα ματάκια του βρίσκεται μονάχα στην κτηνιατρική σχολή!\n17 Φεβρουαρίου 2011 - 11:03 π.μ.\nA!ΝΟΜΙΖΩ ΠΩΣ ΕΧΩ ΠΡΟΒΛΗΜΑ ΜΕ ΤA MAIL MOY..TA ΣΤΕΛΝΩ KAI ΔEN ΦTANOYN ΠOTE..\nΣΕ ΕΥΧΑΡΙΣΤΩ ΘΕΡΜΑ ΘΑ ΤΟ ΚΟΙΤΑΞΩ\nΟΣΟ ΓΙΑ ΤΟ ΠΡΟΒΛΗΜΑ...ΜΟΝΟ ΒΙΤΑΜΙΝΕΣ ΘΑ ΚΑΝΟΥΝ ΚΑΛΟ ΣΤΟ ΠΟΚΟ!\nΟΛΑ ΤΑ ΑΛΛΑ ΕΙΝΑΙ ΓΙΑ ΤΑ ΧΡΗΜΑΤΑ..\nΚΑΙ ΕΠΕΙΔΗ ΤΟ ΑΙΣΘΗΜΑ ΤΣ ΕΠΙΒΙΩΣΗΣ ΕΙΝΑΙ ΠΟΛΥ ΜΕΓΑΛΟ ΚΑΙ ΙΔΙΑΙΤΕΡΑ ΣΤΑ ΖΩΑ!!\nΟ ΠΟΚΟΣ ΘΑ ΜΑΘΕΙ ΣΙΓΑ ΣΙΓΑ ΝΑ ΖΕΙ ΜΕ ΤΟ ΠΡΟΒΛΗΜΑ ΟΠΩΣ ΚΑΙ Η ΜΠΟΥΜΠΟΥΚΑ ΜΑΣ!ΠΟΥ ΕΖΗΣΕ 17 ΧΡΟΝΙΑ\nΑΓΑΠΗ ΘΕΛΟΥΝ ΚΑΙ ΦΡΟΝΤΙΔΑ!!\nΑΥΤΟ ΜΟΝΟ ΠΟΥ ΘΑ ΣΑΣ ΠΩ ΑΠΟ ΤΗΝ ΕΜΠΕΙΡΙΑ ΜΟΥ ΕΙΝΑΙ..\nΠΡΟΣΟΧΗ ΣΤΟΝ ΗΛΙΟ ΑΥΤΟ ΦΟΒΟΤΑΝ ΠΙΟ ΠΟΛΥ ΤΟ ΓΙΑΤΙ ΔΕΝ ΤΟ ΞΕΡΩ..\nΟΥΤΕ ΚΑΝ Ο ΓΙΑΤΡΟΣ.. ΕΥΧΟΜΑΙ ΤΑ ΚΑΛΥΤΕΡΑ ΓΙΑ ΤΟ ΠΟΚΟ ΣΑΣ!!!\nΚΑΙ ΥΠΟΜΟΝΗ ΣΕ ΕΣΑΣ!!\n17 Φεβρουαρίου 2011 - 11:56 π.μ.\nΠΩ ΠΩ!!!ΚΑΗΜΕΝΟ ΜΙΚΡΟ.ΕΙΝΑΙ ΤΟΣΟ ΟΜΟΡΦΟ.ΕΥΤΥΧΩΣ ΠΟΥ ΕΧΕΙ ΕΣΑΣ ΓΙΑ ΝΑ ΤΟΝ ΦΡΟΝΤΙΖΕΤΕ.\nΔΩΣΤΕ ΤΟΥ ΜΙΑ ΑΓΚΑΛΙΑ ΑΠΟ ΕΜΕΝΑ.\nta σκυλια κυριως εχουν την οσφρηση σαν οδηγο ..αλλα κυριως την αγαπη ...που την εχει με το παραπανω απ οτι βλεπω ο μικρουλης ΠΟΚΟ οποτε μην ανησυχεις\n27 Φεβρουαρίου 2011 - 7:27 π.μ.\nΠΕΡΑΣΑ ΝΑ ΜΑΘΩ ΓΙΑ ΤΟ ΣΚΥΛΑΚΙ.ΤΙ ΕΓΙΝΕ;\n28 Φεβρουαρίου 2011 - 7:53 μ.μ.\nΤΙ ΕΓΙΝΕ ΤΟ ΣΚΥΛΑΚΙ;;\nΕμείς υιοθετήσαμε (εκ των αδεσπότων) το τέταρτο "παιδί" μας, μια ημίαιμη Ντόγκο Αρτζεντίνα η οποία είναι εκ γεννετής κουφή! Εντελώς κουφή! Μάθαμε τη νοηματική, επικοινωνούμε θαυμάσια μαζύ της και είναι το πιο "κοντινό' μας πλάσμα στην Οικογένεια. Βλεπόμαστε στα μάτια και τα καταφέρνουμε θαυμάσια σε όλα. Δυό χρόνια τώρα (την έχουμε από κουτάβι) δυό άνθρωποι με τέσσερις σκύλους όλοι ευτυχισμένοι και στη μέση η ...κουφίτσα μας!


Εγκατάσταση διμεταλλικών καλοριφέρ - Θερμοσίφωνες νερού 2021\nΤα διμεταλλικά θερμαντικά σώματα είναι ικανά να εξασφαλίζουν καλή μεταφορά θερμότητας, εάν έχουν πραγματοποιηθεί σωστά.\nΣτα 10-12 cm από το περβάζι. Εάν μειωθεί αυτή η απόσταση, η ροή θα επιδεινωθεί. Αυτό θα έχει ως αποτέλεσμα τη μείωση της θερμικής ισχύος του διμεταλλικού ψυγείου.\nΣτο κέντρο του ανοίγματος παραθύρου. Το κέντρο του ψυγείου και το κέντρο του παραθύρου πρέπει να βρίσκονται στην ίδια γραμμή. Η απόκλιση μπορεί να είναι, εάν δεν υπερβαίνει τα 20 mm.\nΤο μήκος της μπαταρίας είναι επίσης σημαντικό. Θα πρέπει να είναι περισσότερο από 70-75% του πλάτους του ανοίγματος παραθύρου. Εξαιτίας αυτού, ο θερμαινόμενος αέρας, ο οποίος θα ανέβει από το ψυγείο, μπορεί να δημιουργήσει τη θερμική κουρτίνα που απαιτείται για τη διακοπή του κρύου αέρα. Εάν το μήκος του ψυγείου είναι 50% του πλάτους του ανοίγματος παραθύρου, τότε το δωμάτιο θα τροφοδοτείται με ψυχρό αέρα επιπλέον της θερμότητας. Αυτό θα δημιουργήσει κρύες ζώνες σε μέρη του δωματίου.\nΤο διμεταλλικό ψυγείο έχει μικρό βάρος (συχνά 10 τμήματα με απόσταση άξονα 500 mm ζυγίζει 17-20 kg), επομένως δεν απαιτείται ειδική σύνδεση. Οι κατασκευαστές δημιούργησαν τα πιο κατάλληλα στηρίγματα και άλλους τύπους στερέωσης για τέτοιες μπαταρίες.\nΌλα τα διμεταλλικά προϊόντα είναι σχεδιασμένα για τοποθέτηση σε τοίχο. Εάν υπάρχει η επιθυμία ή η ανάγκη να τα τοποθετήσετε στο πάτωμα (ο τοίχος είναι κατασκευασμένος από γυψοσανίδα ή γυαλί), τότε μπορείτε να χρησιμοποιήσετε τη βάση δαπέδου. Οι παραλλαγές της βάσης δαπέδου είναι διάφορες:\nΣωλήνας με πλατφόρμα για στερέωση στο πάτωμα και κορυφή σχήματος U (το γράμμα "P" στρέφεται ανάποδα).\nΜια κατασκευή κατασκευασμένη από μεταλλική ταινία. Τοποθετημένο στο πάτωμα και στον τοίχο. Έχει καμπύλο τόξο στο τμήμα του συλλέκτη.\nΤο μολύβι σηματοδοτεί το σημείο όπου πρέπει να δημιουργήσετε οπές για πείρους. Αυτές οι ετικέτες πρέπει να βρίσκονται στη σωστή οριζόντια γραμμή. Ο οριζόντιος χαρακτήρας πρέπει να ελέγχεται ανά επίπεδο.\nΌσο για τον αριθμό των ανώτερων βραχιόνων, πρέπει να υπάρχουν 2 συνδετήρες ανά 10 τμήματα. Στη συνέχεια, προσθέστε ένα βραχίονα για κάθε 10 τμήματα. Η κατάσταση με το κάτω μέρος είναι ελαφρώς διαφορετική: επιτρέπεται να χρησιμοποιήσετε 1 βραχίονα στις 2 άνω αγκύλες. Αυτό οφείλεται στο γεγονός ότι η κύρια πίεση θα δοκιμάσει τις ανώτερες. Τα χαμηλότερα είναι σχεδιασμένα μόνο για να υποστηρίξουν την κατακόρυφοτητα.\nΑν έχετε ήδη ένα έτοιμο σωληνώσεις, η ετικέτα που έγιναν μετά την καλοριφέρ έχει εφαρμοστεί σε αυτό (να ληφθεί υπόψη η απόσταση, η οποία θα επιλέξει τις βαλβίδες ελέγχου). Θα πρέπει να θυμόμαστε ότι ο ανώτερος σωλήνας θα πρέπει να έχει μικρή κλίση προς την κατεύθυνση της μπαταρίας. Το κάτω μέρος πρέπει να είναι κεκλιμένο προς την κατεύθυνση από τη διμεταλλική δομή. Αυτό θα επιτρέψει στον αέρα να εισέλθει και να βγει εύκολα από τα τμήματα. Η λανθασμένη κλίση του σωλήνα θα συμβάλει στη συσσώρευση αέρα μέσα στο ψυγείο. Αυτό θα μειώσει τη διαρροή θερμότητας.\nΕκτελέστε την εγκατάσταση των εξαρτημάτων. Τοποθετήστε μια συσκευή που αντλεί αέρα. Μπορεί να είναι αυτόματη και χειροκίνητη. Τοποθετείται με το χέρι στον άνω συλλέκτη απέναντι από το άνοιγμα στο οποίο μπορεί να συνδεθεί ο σωλήνας εισόδου. Σε έναν από τους συλλέκτες βάλτε ένα στέλεχος. Αυτά τα στοιχεία εγκαθίστανται σύμφωνα με το διάγραμμα σύνδεσης μπαταρίας. Εάν οι διαμέτρους των συλλεκτών και των σωλήνων είναι διαφορετικές, οι προσαρμογείς τοποθετούνται στις ελεύθερες οπές.\nΕκτελέστε την εγκατάσταση βαλβίδων ελέγχου και απενεργοποίησης. Ο οπλισμός ελέγχου είναι μια βαλβίδα με θερμική κεφαλή. Σε αυτό το στάδιο, βιδώνεται μόνο η βαλβίδα. Τοποθετείται στο άνοιγμα στο οποίο θα συνδεθεί ο σωλήνας εισόδου. Το θερμόγραμμα παραμένει στην άκρη. Εάν χρησιμοποιείται μια τέτοια βαλβίδα, τοποθετείται μια βαλβίδα διακοπής στην έξοδο. Η αντικατάσταση αυτού του ζεύγους βαλβίδων είναι σφαιρικές βαλβίδες. βαλβίδα διακοπής παροχής είναι τοποθετημένο ως εξής: εξαρτήματα με Αμερικανούς βιδώνεται στο άνοιγμα του ψυγείου και η βάση στερεώνεται στους σωλήνες. Αν οι σωλήνες είναι μεταλλικοί, ένα νήμα είναι τυλιγμένο πάνω στο νήμα.\nΚρεμάστε το ψυγείο στα στηρίγματα. Πριν και κατά τη διάρκεια αυτής της διαδικασίας, δεν απαιτείται η αφαίρεση της προστατευτικής μεμβράνης από διμεταλλική συσκευή. Θα προστατεύσει την ομορφιά του προϊόντος όσο συνεχίζονται όλες οι εργασίες. Είναι απαραίτητο να σπάσετε την ταινία σε εκείνους τους χώρους που θα έρθουν σε επαφή με το βουνό.\nΣυνδέστε τον εισερχόμενο και εξερχόμενο σωλήνα. Συνδέονται ανάλογα με το επιλεγμένο σχέδιο σύνδεσης. Η διαδικασία περιλαμβάνει την εφαρμογή της βάσης της βρύσης ή της βαλβίδας στον σωλήνα διακλάδωσης με έναν Αμερικανό και σφίγγοντας έναν Αμερικανό από μόνοι σας. Η σύνδεση μπορεί να είναι διαφορετική, επειδή ένας Αμερικανός δεν έχει κάθε βαλβίδα διακοπής. Μπορεί να είναι ότι πρώτα μια βαλβίδα διακοπής συνδέεται με το ψυγείο και στη συνέχεια συνδέεται με τους σωλήνες. Ταυτόχρονα, μπορούν να συνδεθούν με πτύχωση, συγκόλληση ή πρέσα.


Ποια είναι η διατροφική αξία των ψαριών και οι εποχές τους - fmh.gr\nΑρχικήΔιατροφήΠοια είναι η διατροφική αξία των ψαριών και οι εποχές τους\nΠοια είναι η διατροφική αξία των ψαριών και οι εποχές τους\nΣε αυτό το άρθρο θα δούμε την διατροφική άξια των ψαριών και τις εποχές που πρέπει να καταναλώνουμε τα ψάρια.\nΚάθε ψάρι έχει την εποχή του, δηλαδή εκείνο το διάστημα που η ανάπτυξη του ψαριού έχει ολοκληρωθεί, η τροφή του στο βυθό αφθονεί, τα θαλάσσια ρεύματα είναι ευνοϊκά, υπάρχει επάρκεια οξυγόνου και δεν είναι περίοδος ωοτοκίας. Ψάρια όπως η συναγρίδα, και η πέρκα. δεν επηρεάζονται από τις εποχές.\nΥπάρχουν όμως τα ψάρια που έχουν εποχές- η εποχή της τσιπούρας για παράδειγμα, είναι το φθινόπωρο, και πιο συγκεκριμένα το διάστημα από τις αρχές Οκτωβρίου ως τα μέσα Νοεμβρίου. Ο Ευρωπαϊκός Κανονισμός 1967/2006 για την αλιεία στη Μεσόγειο, αλλά και η εθνική νομοθεσία, ορίζουν το ελάχιστο επιτρεπόμενο μέγεθος για τα αλιεύματα που καταναλώνουμε και κάθε τέτοια δράση πρέπει να πραγματοποιείται σύμφωνα με τη βιώσιμη αλιεία.\nΩς εποχή του κάθε ψαριού ορίζεται εκείνο το διάστημα που η ανάπτυξη του ψαριού έχει ολοκληρωθεί, η τροφή του στον βυθό αφθονεί, τα θαλάσσια ρεύματα είναι ευνοϊκά, υπάρχει επάρκεια οξυγόνου και δεν είναι περίοδος ωοτοκίας. Ψάρια, όπως η συναγρίδα, η πέρκα και ο χάννος δεν επηρεάζονται από τις εποχές.\nΥπάρχουν και τα ψάρια που η εμφάνισή τους είναι πολύ περιορισμένη κάποιες εποχές. Για παράδειγμα, η εποχή της τσιπούρας είναι το φθινόπωρο, και πιο συγκεκριμένα ο Οκτώβριος μέχρι τα μέσα Νοεμβρίου. Ο Ευρωπαϊκός Κανονισμός 1967/2006 για την αλιεία στη Μεσόγειο, αλλά και η εθνική νομοθεσία, ορίζουν το ελάχιστο επιτρεπόμενο μέγεθος για τα αλιεύματα που καταναλώνουμε.\nΠοια ψάρια μπορούν να καταναλώνονται με ασφάλεια ανά μήνα;\nΦεβρουάριος Τσιπούρες, σαργοί, κουτσομούρες, μπαρμπούνια, λούτσος, βραστόψαρα, γλώσσα, γόπα, λυθρίνια, παλαμίδα, σαφρίδια, σκορπίνες, σπήρα, συναγρίδα, σφυρίδα, μαρίδα, χειλού χταπόδι, γαρίδες, καραβίδες, καλαμάρια, μύδια, στρείδια\nΠοια είναι η διατροφική αξία των ψαριών;\nΠώς τα μαγειρεύουμε τα ψάρια;\nΠοσα ψάρια πρέπει να καταναλώνουμε την εβδομάδα;\nΠοια ψάρια δεν πρέπει να καταναλώνονται κατά τη διάρκεια της εγκυμοσύνσης;\nΠροηγούμενο άρθροWorkout Of the Day #33 – FAT BURN\nΕπόμενο άρθροWorkout Of the Day #34 – 15FAST


Όλα τα 35 Πανεπιστήμια σε Ουγγαρία | Κατατάξεις & Αξιολογήσεις 2022\nΠανεπιστήμια σε Ουγγαρία\nΟυγγαρία Μπάια (Baja) (1) Βουδαπέστη (18) Ντέμπρετσεν (2) Ντουναγιουβάρος (Dunaújváros) (1) Έγκερ (1) Έστεργκομ (1) Γκοντολό (Gödöllö) (1) Γκιούρ (1) Κάποσβαρ (1) Μίσκολτς (1) Πέτσελ (Pécel) (1) Πετς (1) Σόπρον (1) Σέγκεντ (1) Σέκεσφεχερβαρ (1) Ζόλνοκ (1) Βεσζπρέμ (1)\n(14 ίδρυμα και5 κατατάξεις θέματος)\nΥψηλότερες πανεπιστημιακές κατατάξεις ανά θέμα σπουδών στην πόλη Ουγγαρία\nΚατάταξη Πανεπιστημίων σε Ουγγαρία2022\nΙκανοποίηση φοιητητών: 4.6 / 5.0 (210 αξιολογήσεις)\nΙκανοποίηση φοιητητών: 4.4 / 5.0 (587 αξιολογήσεις)\nΙκανοποίηση φοιητητών: 4.5 / 5.0 (146 αξιολογήσεις)\nΙκανοποίηση φοιητητών: 4.2 / 5.0 (55 αξιολογήσεις)\nΙκανοποίηση φοιητητών: 4.6 / 5.0 (399 αξιολογήσεις)\nΙκανοποίηση φοιητητών: 4.6 / 5.0 (327 αξιολογήσεις)\nΙκανοποίηση φοιητητών: 3.3 / 5.0 (156 αξιολογήσεις)\nΙκανοποίηση φοιητητών: 4.6 / 5.0 (206 αξιολογήσεις)\nΙκανοποίηση φοιητητών: 4.2 / 5.0 (24 αξιολογήσεις)\nΙκανοποίηση φοιητητών: 4.3 / 5.0 (98 αξιολογήσεις)\nΙκανοποίηση φοιητητών: 4.7 / 5.0 (239 αξιολογήσεις)\nΙκανοποίηση φοιητητών: 4.7 / 5.0 (119 αξιολογήσεις)\nΙκανοποίηση φοιητητών: 4.5 / 5.0 (104 αξιολογήσεις)\nΙκανοποίηση φοιητητών: 4.6 / 5.0 (10 αξιολογήσεις)\nΙκανοποίηση φοιητητών: 4.7 / 5.0 (74 αξιολογήσεις)\nΙκανοποίηση φοιητητών: 4.5 / 5.0 (26 αξιολογήσεις)\nΙκανοποίηση φοιητητών: 4.3 / 5.0 (62 αξιολογήσεις)\nΙκανοποίηση φοιητητών: 4.8 / 5.0 (43 αξιολογήσεις)\nΙκανοποίηση φοιητητών: 4.8 / 5.0 (574 αξιολογήσεις)\nΙκανοποίηση φοιητητών: 4.7 / 5.0 (6 αξιολογήσεις)\nΙκανοποίηση φοιητητών: 4.5 / 5.0 (8 αξιολογήσεις)\nΙκανοποίηση φοιητητών: 4.5 / 5.0 (45 αξιολογήσεις)\nΙκανοποίηση φοιητητών: 4.5 / 5.0 (95 αξιολογήσεις)\nΙκανοποίηση φοιητητών: 4.5 / 5.0 (94 αξιολογήσεις)\nΙκανοποίηση φοιητητών: 4.4 / 5.0 (169 αξιολογήσεις)\nΟυγγαρίαΒασικά Γεγονότα για Διεθνείς Φοιτητές\nΤηλεφωνικός κωδικός χώρας: +36\nΟι μεγαλύτερες πόλεις σε Ουγγαρία:\n1. Βουδαπέστη: 1,700,000\n2. Ντέμπρετσεν: 200,000\n3. Μίσκολτς: 175,000\n4. Σέγκεντ: 165,000\n5. Πετς: 155,000\nΧάρτης με προορισμό Πανεπιστημίων σε Ουγγαρία\nΠοιο είναι το Πανεπιστήμιο με την υψηλότερη βαθμολογία σε Ουγγαρία;\nEötvös Loránd University βρίσκεται στη θέση #1 σε Ουγγαρία στις meta βαθμολογίες μας που αποτελούνται από 102 βαθμολογίες πανεπιστημίων.\nΠοιο Πανεπιστήμιο σε Ουγγαρία αναφέρεται στις περισσότερες βαθμολογίες / αξιολογήσεις πανεπιστημίων;\nΜεταξύ όλων των πανεπιστημίων σε Ουγγαρία Eötvös Loránd University βρίσκεται στον μεγαλύτερο αριθμό των βαθμολογήσεων / αξιολογήσεων. Δες και τις 22 βαθμολογήσεις / αξιολογήσεις όπου το Eötvös Loránd University έχει περαστεί σε λίστα\nΠοιο Πανεπιστήμιο σε Ουγγαρία έχει την υψηλότερη βαθμολογία όσον αφορά τον κύκλο σπουδών Κοινωνικές & Ανθρωπιστικές Σπουδές ;\nΤο Közép-Európai Egyetem έχει την υψηλότερη βαθμολογία σε Ουγγαρία για Κοινωνικές & Ανθρωπιστικές Σπουδές (Πολιτική). Δες όλες τις βαθμολογίες όπου το Közép-Európai Egyetem περιλαμβάνεται.\nΠοιο Πανεπιστήμιο σε Ουγγαρία έχει την υψηλότερη βαθμολογία όσον αφορά τον κύκλο σπουδών Φυσικές Επιστήμες ;\nΤο Eötvös Loránd University έχει την υψηλότερη βαθμολογία σε Ουγγαρία για Φυσικές Επιστήμες (---). Δες όλες τις βαθμολογίες όπου το Eötvös Loránd University περιλαμβάνεται.\nΠοιο Πανεπιστήμιο σε Ουγγαρία έχει την υψηλότερη βαθμολογία όσον αφορά τον κύκλο σπουδών Μηχανική ;\nΤο Budapest University of Technology and Economics έχει την υψηλότερη βαθμολογία σε Ουγγαρία για Μηχανική (---). Δες όλες τις βαθμολογίες όπου το Budapest University of Technology and Economics περιλαμβάνεται.\nΠοιο Πανεπιστήμιο σε Ουγγαρία έχει την υψηλότερη βαθμολογία όσον αφορά τον κύκλο σπουδών Γλώσσες & Λογοτεχνία ;\nΤο Eötvös Loránd University έχει την υψηλότερη βαθμολογία σε Ουγγαρία για Γλώσσες & Λογοτεχνία (---). Δες όλες τις βαθμολογίες όπου το Eötvös Loránd University περιλαμβάνεται.\nΠοιο Πανεπιστήμιο σε Ουγγαρία έχει την υψηλότερη βαθμολογία όσον αφορά τον κύκλο σπουδών Ιατρική & Υγεία ;\nΤο Semmelweis University έχει την υψηλότερη βαθμολογία σε Ουγγαρία για Ιατρική & Υγεία (---). Δες όλες τις βαθμολογίες όπου το Semmelweis University περιλαμβάνεται.\nΠοιο Πανεπιστήμιο σε Ουγγαρία έχει την υψηλότερη βαθμολογία όσον αφορά τον κύκλο σπουδών Γεωργία ;\nΤο University of Debrecen έχει την υψηλότερη βαθμολογία σε Ουγγαρία για Γεωργία (---). Δες όλες τις βαθμολογίες όπου το University of Debrecen περιλαμβάνεται.\nΠοιο Πανεπιστήμιο σε Ουγγαρία έχει την υψηλότερη βαθμολογία όσον αφορά τον κύκλο σπουδών Μαθηματικά ;\nΤο Eötvös Loránd University έχει την υψηλότερη βαθμολογία σε Ουγγαρία για Μαθηματικά (Μαθηματικά). Δες όλες τις βαθμολογίες όπου το Eötvös Loránd University περιλαμβάνεται.\nΠοιο Πανεπιστήμιο σε Ουγγαρία έχει την υψηλότερη βαθμολογία όσον αφορά τον κύκλο σπουδών Πληροφορική ;\nΤο Budapest University of Technology and Economics έχει την υψηλότερη βαθμολογία σε Ουγγαρία για Πληροφορική (---). Δες όλες τις βαθμολογίες όπου το Budapest University of Technology and Economics περιλαμβάνεται.\nΠοιο Πανεπιστήμιο σε Ουγγαρία έχει την υψηλότερη βαθμολογία όσον αφορά τον κύκλο σπουδών Εικαστικές Τέχνες ;\nΤο Eötvös Loránd University έχει την υψηλότερη βαθμολογία σε Ουγγαρία για Εικαστικές Τέχνες (---). Δες όλες τις βαθμολογίες όπου το Eötvös Loránd University περιλαμβάνεται.\nΠοιο Πανεπιστήμιο σε Ουγγαρία έχει την υψηλότερη βαθμολογία όσον αφορά τον κύκλο σπουδών Παιδαγωγικά ;\nΤο Eötvös Loránd University έχει την υψηλότερη βαθμολογία σε Ουγγαρία για Παιδαγωγικά (---). Δες όλες τις βαθμολογίες όπου το Eötvös Loránd University περιλαμβάνεται.


Ε Μ ΠΡΟ Σ... για Ανάπτυξη !: Γυμνή για το Paris Match η Μόνικα Μπελούτσι [εικόνες]\nΗ Μόνικα Μπελούτσι είναι και φέτος, στη Μόστρα της Βενετίας, η πραγματική σταρ της νέας ταινίας του Εμίρ Κουστουρίτσα.\nΣτα 51 της, η Μόνικα Μπελούτσι είναι πιο όμορφη από ποτέ και φωτογραφίζεται γυμνή στην πισίνα για το γαλλικό περιοδικό Paris Match, το οποίο την απαθανατίζει και δεν βρίσκει λόγια για να την περιγράψει...\n«Το άνοιγμα του λευκού της πουκάμισου σε αφήνει να δεις την αρχή του στήθους της. Σηκώνει τα μανίκια, κάνει ζέστη. Στην κουζίνα του υπέροχου σπιτιού της, η Μόνικα ετοιμάζει έναν καφέ ιταλικό. Στον τοίχο βρίσκεται μια μεγάλη φωτογραφία της Σοφία Λόρεν. "Είναι συγκλονιστική. Οχι;", ρωτάει».\nΔείτε μια απίστευτη σκηνή από την ταινία του Εμίρ Κουστουρίτσα:\nΗ συνέντευξη της Μόνικα Μπελούτσι στο Paris Match αναφέρεται στην πορεία της, στην καριέρα της, στον έρωτα. Κάποια στιγμή τη ρωτάει ο δημοσιογράφος:\n«Είδαμε τον Βενσάν Κασέλ (σ.σ.: ο πρώην σύζυγός της) με μια νεαρή γυναίκα δίπλα του. Ενώ εσείς, από τη στιγμή που χωρίσατε, πριν από τρία χρόνια, τίποτα, σιωπή...»\nΕτικέτες γυμνό, φωτογραφίες


Καραπαπάς: «Ουδέποτε ο Ολυμπιακός ζήτησε να γίνουν οι αγώνες – Να σταθούμε όλοι απέναντι στο πρόβλημα» - ΤΑ ΝΕΑ\ntanea.gr > Ομάδα > Καραπαπάς: «Ουδέποτε ο Ολυμπιακός ζήτησε να γίνουν οι αγώνες – Να σταθούμε όλοι απέναντι στο πρόβλημα»\nΚαραπαπάς: «Ουδέποτε ο Ολυμπιακός ζήτησε να γίνουν οι αγώνες – Να σταθούμε όλοι απέναντι στο πρόβλημα»\nΟ Κώστας Καραπαπάς μίλησε μετά το τέλος του ΔΣ της Λίγκας και την απόφαση για αναβολή των πλέι οφ, ξεκαθαρίζοντας τη θέση του Ολυμπιακού και τονίζοντας πως πάνω απ’ όλα είναι ο άνθρωπος και η υγεία.\nTANEA Team 13 Μαρτίου 2020 | 20:49\nΜιλώντας μετά το τέλος του ΔΣ της Λίγκας, που αποφάσισε την αναβολή των πλέι οφ και πλέι άουτ μέχρι νεωτέρας, ο αντιπρόεδρος του Ολυμπιακού, Κώστας Καραπαπάς, ξεκαθάρισε πως δεν μπορεί να υπάρξει ποδόσφαιρο εν μέσω της έξαρσης του κοροναϊού, τόνισε πως ο Ολυμπιακός ουδέποτε ζήτησε να γίνουν οι αγώνες, αλλά ήθελε να προχωρήσουν στην αναβολή με θεσμικό τρόπο και ευχήθηκε να αντιμετωπιστεί το πρόβλημα και να σταθούν όλοι δυνατοί.\n«Είμαστε σε μια πολύ δύσκολη πραγματικότητα με τον κοροναϊό και το ποδόσφαιρο δείχνει σήμερα τον δρόμο. Θέλω να τονίσω ότι επειδή οι ώρες είναι πολύ δύσκολες και πρέπει να είμαστε όλοι υπεύθυνοι, καλό θα είναι να μη γίνεται καμιά επικοινωνιακή χρήση αυτού του προβλήματος και να σταθούμε όλοι απέναντι στο πρόβλημα. Ο Ολυμπιακός ουδέποτε ζήτησε να γίνουν οι αγώνες την Κυριακή.\nΑυτό που έκανε ήταν να ζητήσει θεσμικά να φερθούμε απέναντι στο ζήτημα με την πρέπουσα σοβαρότητα. Αυτό κάναμε σήμερα. Συναντήθηκαν οι ομάδες, συζητήσαμε πολλά προβλήματα που υπήρχαν, που δε θα μπορούσαν να λυθούν ούτε δια τηλεφώνου, ούτε δια περιφοράς και φτάσαμε στην απόφαση που όλοι θεωρούμε ότι είναι σωστή για το ποδόσφαιρο. Δηλαδή να διακόψουμε γιατί πάνω απ’ όλα είναι ο άνθρωπος και η υγεία.\nΘυμίζω ότι πρώτος στην Ελλάδα ο ηγέτης του Ολυμπιακού, ο Βαγγέλης Μαρινάκης, έδειξε πως πρέπει να αντιμετωπίζουμε αυτή την κατάσταση που έχουμε μπροστά μας. Δηλαδή με υπευθυνότητα, σοβαρότητα, ηρεμία και ανθρώπινη δύναμη.\nΕπίσης θυμίζω ότι ο Ολυμπιακός πριν από μέρες έστειλε μία επιστολή στην ΕΠΟ και ζήτησε να μην ταξιδέψει λόγω του προβλήματος η Εθνική ομάδα στις Ηνωμένες Πολιτείες της Αμερικής. Άρα λοιπόν από την πρώτη στιγμή φερόμαστε με απόλυτη υπευθυνότητα, όπως και όλο το ποδόσφαιρο, απέναντι σε αυτή τη νέα κατάσταση.\nΝα είμαστε όλοι δυνατοί, όσοι ήδη είναι στο πρόβλημα να είναι περαστικά και γι’ αυτούς και για τους οικείους τους και να είμαστε όλοι ενωμένοι να ξεπεράσουμε αυτό το πρόβλημα που είναι πάνω απ’ όλα ανθρώπινο».


Η κυρία Βεράτι... τρόλαρε τον Μίλερ! (pic), 24Sports & News\nΗ κυρία Βεράτι... τρόλαρε τον Μίλερ! (pic)\n14 ΑΠΡΙΛΙΟΥ 2021 - 16:44\nΠαρά την ήττα με 1-0 στο Παρίσι, η Παρί Σεν Ζερμέν απέκλεισε την Μπάγερν Μονάχου από το Champions League χάρη στο εκτός έδρας 3-2 του πρώτου αγώνα και η εκδίκηση για την ήττα στον περσινό τελικό πάρθηκε πανηγυρικά.\nΈτσι, η εντυπωσιακή σύντροφος του Μάρκο Βεράτι, Τζέσικα Αϊντί, δεν έχασε την ευκαιρία να... τρολάρει τον Τόμας Μίλερ, ο οποίος είχε δηλώσει χαρούμενος που θα έπαιζε ξανά ενάντια στην Παρί όταν είχε γίνει η κλήρωση των προημιτελικών. Είχε κλείσει μάλιστα το βίντεο που είχε ποστάρει με... γαλλικό χαιρετισμό, «au revoir».\nΗ Τζέσικα λοιπόν δημοσίευσε σε story στο Instagram το εν λόγω στιγμιότυπο με το ειρωνικό «sorry, not sorry, au revoir», κάτι βέβαια που δύσκολα θα στενοχωρήσει τον Μίλερ περισσότερο από τον ίδιο τον αποκλεισμό...


Δυναμική είσοδος για την Citroën στη νέα εποχή του WRC\nΔημοσίευση 21 Φεβρουαρίου 2011, 09:42 / Ανανεώθηκε 27 Ιουνίου 2013, 14:55\nΜε την είσοδο του DS3 WRC στο Παγκόσμιο Πρωτάθλημα Ράλι του 2011, ένα νέο κεφάλαιο ανοίγει στην αγωνιστική ιστορία του Γάλλου κατασκευαστή.\nΣτόχος της Citroën World Rally Team του είναι η κατάκτηση του 7 τίτλου στο πρωτάθλημα κατασκευαστών με τη βοήθεια των δύο πληρωμάτων της, τους Sébastien Loeb – Daniel Elena που θα κυνηγήσουν τον 8ο τίτλο τους και τους Sébastien Ogier – Julien Ingrassia που το 2011 θα ακολουθήσουν όλους τους αγώνες με τα χρώματα της Citroën World Rally Team. Τρία ακόμα DS3 WRC ιδιωτικών συμμετοχών με τους Petter Solberg, Kimi Räikkönen και Peter van Merksteijn θα συμμετάσχουν στο WRC του 2011.\nΗ Citroën Racing που έχει συμπληρώσει 10 χρόνια συμμετοχής στο WRC είναι έτοιμη για το ντεμπούτο του τρίτου της αυτοκινήτου. Μετά την Xsara και το C4 που κατέκτησαν από τρεις τίτλους, το DS3 WRC θα ξεκινήσει την πορεία του στο Ράλι Σουηδίας (10-13 Φεβρουαρίου). Η ομάδα με επικεφαλής τον Olivier Quesnel έθεσαν ένα στόχο απλό όσο και φιλόδοξο; τη διατήρηση τόσο του τίτλου των Κατασκευαστών όσο και των Οδηγών!\nΤο Citroën DS3 WRC είναι μια εκπληκτική σύνθεση τεχνολογίας που συμμορφώνεται με τους νέους κανονισμούς που έχει θέσει η Διεθνής Ομοσπονδία Αυτοκινήτου (FIA). Εμφανέστερη αλλαγή αποτελούν βέβαια οι διαστάσεις, με το DS3 WRC να είναι σαφώς πιο συμπαγές σε σχέση\nμε το C4. Οι αλλαγές συνεχίζονται κάτω από το κάλυμμα του κινητήρα όπου πλέον βρίσκεται ένας νέος, σχεδιασμένος από την Citroën Racing, υπερτροφοδοτούμενος κινητήρας 1.6 λίτρων. Η κίνηση εξακολουθεί να μεταδίδεται και στους τέσσερις τροχούς, όμως πλέον μέσω ενός μηχανικού σειριακού κιβωτίου και ενός μηχανικού κεντρικού διαφορικού.\nΤο DS3 WRC παρουσιάστηκε στο περασμένο σαλόνι αυτοκινήτου στο Παρίσι και μέχρι σήμερα δοκιμάστηκε σκληρά ώστε να είναι έτοιμο για τη φετινή αγωνιστική σεζόν που περιλαμβάνει 13 ράλι. Από την παγωμένη Σουηδία μέχρι την έρημο της Ιορδανίας, το WRC αποτελεί μια τεράστια\nδοκιμασία για ανθρώπους και μηχανές. Η τεχνική ομάδα υπό την ηγεσία του Xavier Mestelan-Pinon δοκίμασε το DS3 WRC κάτω από ακραίες συνθήκες έτσι ώστε να ελέγξουν τόσο την απόδοση όσο και την αξιοπιστία του συνόλου.\nΗ Citroën World Rally Team θα συμμετάσχει με δύο πληρώματα που προέρχονται από τις «ακαδημίες» της τα σημερινά “Citroën Racing Trophies”. Οι 7κις παγκόσμιοι πρωταθλητές Sébastien Loeb – Daniel Elena κρατούν σχεδόν όλα τα ρεκόρ στο WRC και ξεκινούν κάθε αγώνα με στόχο να τα διευρύνουν. Έχοντας συμμετάσχει με τα χρώματα Citroën World Rally Team σε τρεις αγώνες το 2010, οι Sébastien Ogier – Julien Ingrassia θα αποτελέσουν το δεύτερο πλήρωμα τη ομάδας έχοντας σαν στόχο να αποδείξουν ότι μπορούν να συνδυάσουν την ταχύτητα με την σταθερότητα.\nΗ Total συνεχίζει τη μακρά συνεργασία της με τη Citroën όπως και η Red Bull, ενώ πλέον η Michelin θα προμηθεύει τα ελαστικά.\nΤρία ακόμα DS3 WRC θα συμμετέχουν στο θεσμό με ιδιωτικές συμμετοχές την ευθηνή των οποίων θα έχει η Citroën Racing Technologies. Οι Petter Solberg – Chris Patterson θα εκκινήσουν και τους 13 αγώνες, οι Kimi Räikkönen – Kaj Lindström θα πάρουν μέρος σε 10 αγώνες, ενώ οι Πeter van Merksteijn – Eddy Chevaillier θα ξεκινήσουν τη σαιζόν τους από το ράλι Πορτογαλίας.\nΕρωτήσεις στον Olivier Quesnel, Επικεφαλή της Citroën Racing\nΠοια είναι η αίσθηση σας για τη νέα χρονιά; Είστε ανυπόμονος, ήρεμος ή ανήσυχος;\nOQ: Δεν θα έλεγα ότι είμαι ιδιαίτερα ήρεμος. Ανυπομονώ να βρεθώ στη Σουηδία ώστε να βρω τις απαντήσεις σε όλα τα ερωτήματα που είχαμε μέχρι τώρα. Κάναμε καλή δουλειά; Μας ξέφυγε κάτι; Θα πάρουμε απαντήσεις μόνο σε μερικά από αυτά στις πρώτες ειδικές, όμως δεν πρέπει να ξεχνάμε ότι η Σουηδία δεν είναι και ο πιο αντιπροσωπευτικός αγώνας του πρωταθλήματος. Θα πρέπει να έχουμε καθαρό μυαλό. Η Citroën Racing έχει αποδείξει ότι είναι μια ομάδα που κερδίζει και δεν βλέπω γιατί αυτό θα αλλάξει από τη μια μέρα στην άλλη. Έχω εμπιστοσύνη στην ομάδα όμως είμαι ανυπόμονος για να ξεκινήσουμε!\nΠιστεύεται ότι θα μπορέσετε να χειριστείτε την αντιπαλότητα ανάμεσα στους δύο Sébastien;\nOQ: Θα είναι εύκολο στη Σουηδία! Και οι δύο οδηγοί ξεκινούν από λευκό χαρτί όσον αφοράτον βαθμολογικό πίνακα. Όπως και στο παρελθόν παρέχουμε και στους δύο ακριβώς τα ίδια αυτοκίνητα. Αν ένας από τους δύο κάνει καλύτερους χρόνους αυτό σημαίνει ότι απλά είναι ταχύτερος. Αυτή τη στιγμή δεν έχω να αντιμετωπίσω καμία αντιπαλότητα. Αυτό που μπορώ να πω είναι ότι όλοι ανήκουμε στην ίδια οικογένεια. Αν και ο τίτλος των οδηγών έχει λίγο μεγαλύτερο πρεστίζ και κερδίζει την προσοχή των μέσων, ο τίτλος των κατασκευαστών έχει ιδιαίτερη σημασία για τον κατασκευαστή. Οι οδηγοί μας είναι έξυπνοι άνθρωποι και καταλαβαίνουν τη σημασία που έχει το πρωτάθλημα για την Citroën.\nΗ Citroën Racing Technologies θα διαθέσει τρία DS3 WRC στη διάθεση ιδιωτικών συμμετοχών. Γιατί αυτό;\nOQ: Ενώ είμαστε σε αναμονή να προσέλθουν και άλλοι κατασκευαστές στο WRC, πιστεύω ότι είναι υποχρέωση της Citroën να βελτιώσει την εικόνα του θεσμού. Με αυτή τη λογική είμαστε χαρούμενοι με τις συμφωνίες που έχουμε με τους Petter Solberg, Kimi Räikkönen και Peter vanMerksteijn. Τελικός μας στόχος δεν είναι να νοικιάσουμε αυτοκίνητα, αλλά να είμαστε περήφανοι που έχουμε αυτούς τους οδηγούς στην οικογένεια μας.\nΟι δραστηριότητες της Citroën Racing δεν περιορίζονται μόνο στο WRC. Το 2010παρουσιάστηκαν επίσης τα DS3 R3 και DS3 Racing. Τι έχετε συμπεράνει από αυτές τις παρουσιάσεις;\nOQ: Το DS3 R3 αποτελεί τη συνέχεια μιας μακράς παράδοσης στην κατασκευή αγωνιστικών αυτοκινήτων για ιδιώτες. Μέσα σε λίγους μήνες αποτελεί σημείο σύγκρισης και οι πωλήσεις έχουν ήδη ξεπεράσει τις προσδοκίες μας. Το DS3 Racing αποτελεί μια επιτυχία και ήδη σκεφτόμαστε να αυξήσουμε την παραγωγή.\nΠοιες είναι οι προοπτικές σε αυτά τα δύο πεδία;\nOQ: Ο σχεδιασμός σπορ αυτοκινήτων παραγωγής αποτελεί ένα νέο πεδίο για τη Citroën Racing και μια ευκαιρία για άνοιγμα σε νέες αγορές. Η επιτυχία του DS3 Racing μας κάνει να σκεφτόμαστε την επέκταση αυτής της προσπάθειας και σε άλλα μοντέλα της σειράς DS. Σχετικά με τους αγώνες πιστεύουμε ότι η δημιουργία κανονισμών “FIA R4” θα μπορούσαν να επιτρέψουν την εξέλιξη αυτοκινήτων R3 με τετρακίνηση που κατά τη γνώμη μας θα ήταν ένα καταπληκτικό εργαλείο εκπαίδευσης για νέους οδηγούς.\nΤο πρόγραμμα “FFSA Rallye Jeunes” συχνά αποτελούσε υπόδειγμα σχετικά με την ανακάλυψη και εκπαίδευση νέων ελπιδοφόρων οδηγών. Σήμερα η Citroën ανακοίνωσε τη συνεργασία της με την Γαλλική Ομοσπονδία Μηχανοκίνητου Αθλητισμού για την αναβίωση του θεσμού. Γιατί αυτό;\nOQ: Νομίζω ότι είναι μια απόλυτα λογική κίνηση. Με τους Sébastien Loeb και Sébastien Ogier στο WRC αρκετοί νέοι Γάλλοι θα σκεφτούν τον εαυτό τους στη θέση τους. Αυτή η προσπάθεια θα τους δώσει την ευκαιρία να αγγίξουν το όνειρο τους, ενώ οι καλύτεροι από αυτούς θα μπορέσουν να φτάσουν στην κορυφή. Επίσης αυτό το πρόγραμμα αποτελεί και ένα πολύ καλό μέσω προβολής.\nΜπορείτε να μας δώσετε μερικές πληροφορίες;\nOQ: Οι συμμετέχοντες θα πρέπει να είναι από 18 έως και 25 ετών. Έξι διαγωνισμοί σε όλη τη Γαλλία θα βγάλουν τους καλύτερους οδηγούς που θα δοκιμαστούν στον τελικό. Η αρχή του προγράμματος θα γίνει στο φετινό Ράλι Γαλλίας και οι δύο νικητές θα κερδίσουν ένα πρόγραμμα έξι αγώνων στο Γαλλικό Πρωτάθλημα Ράλι.\nΕρωτήσεις στον Xavier Mestelan-Pinon, Τεχνικό Διευθυντή της Citroën Racing\nΤι ακολούθησε την αποκάλυψη του DS3 WRC στο σαλόνι αυτοκινήτου στο Παρίσι;\nXMP: Προτεραιότητα μας ήταν να πραγματοποιήσουμε χιλιόμετρα δοκιμών κάτω από όλες τιςσυνθήκες. Χάρη στην κατασκευή ενός δεύτερου DS3 WRC για τις ανάγκες των δοκιμών είχαμε τη δυνατότητα να τις πραγματοποιούμε κάθε δύο εβδομάδες. Αυτές οι δοκιμές μας επέτρεψαν να δουλέψουμε στην αξιοπιστία και να καταλάβoυμε πως αλλάζει η συμπεριφορά του αυτοκινήτου ανάλογα με τις εκάστοτε ρυθμίσεις. Τις τελευταίες εβδομάδες εστιάσαμε σε πράγματα που μοιάζουν λεπτομέρειες, αλλά είναι πολύ σημαντικά όπως την τοποθέτηση του εξοπλισμού ασφαλείας ή την εκπαίδευση των πληρωμάτων για το πώς να κάνουν επισκευές εκτός του service park. Το βασικό πρόβλημα ήταν να βρούμε συνθήκες με υψηλές θερμοκρασίες για να δουλέψουμε. Τελικά βρήκαμε κάπου στη Νότια Ευρώπη.\nΑνησυχείτε για την αξιοπιστία του αυτοκινήτου;\nXMP: Πιστεύω ότι κάναμε αρκετά καλή δουλειά σε σχέση με το χρόνο που είχαμε στη διάθεση μας. Προφανώς πάντα υπάρχει ρίσκο. Μην ξεχνάτε ότι το DS3 WRC είναι ένα εντελώς νέο αυτοκίνητο σε αντίθεση με το C4 που προήλθε από τη Xsara.\nΗ πιο πρόσφατη αλλαγή είχε να κάνει με τα ελαστικά. Πως επηρέασε αυτός ο παράγοντας τιςδοκιμές;\nXMP: Με τη Michelin να αποτελεί έναν από τους ιστορικούς μας συνεργάτες θα πρέπει να πω ότι είμαι ενθουσιασμένος που συνεργαζόμαστε και πάλι μαζί τους. Αυτό φυσικά δεν αναιρεί την εξαιρετική σχέση που είχαμε με τον προηγούμενο συνεργάτη μας. Τα ελαστικά της Michelin\nείναι αρκετά διαφορετικά οπότε έπρεπε να αλλάξουμε αρκετά πράγματα στη γεωμετρία, την απόσβεση, τις αντιστρεπτικές, κ.τ.λ. Αυτό που μπορώ να πω είναι ότι τα Michelin είναι γρήγορα και συμπεριφέρονται με εξαιρετική ακρίβεια ιδιαίτερα στην άσφαλτο.\nΠιστεύετε ότι η νέα γενιά αυτοκινήτων θα είναι πιο εντυπωσιακή;\nXMP: Οι μικρότερες διαστάσεις σημαίνουν μικρότερη αδράνεια. Οι κινητήρες θα περιστρέφονται σε υψηλότερες στροφές και θα κάνουν περισσότερο θόρυβο. Η απουσία ημιαυτόματης επιλογής ταχυτήτων σημαίνει ότι οι οδηγοί θα πρέπει να παλεύουν λίγο περισσότερο με το τιμόνι, Συνολικά θα έλεγα ότι τα νέα αυτοκίνητα θα είναι πιο διασκεδαστικά για τους θεατές.\nΕρωτήσεις στον Sébastien Loeb\nΠοια είναι η αίσθηση που έχετε από το DS3 WRC;\nSL: Είναι πολύ διαφορετικό από το C4. Τo DS3 είναι κοντύτερο και πιο ευέλικτο στις κλειστές στροφές, όμως παράλληλα είναι και πιο νευρικό στα γρήγορα κομμάτια. Συνολικά θα έχουμε περισσότερη δουλειά πίσω από το τιμόνι για διαφόρους λόγους: τη συμπεριφορά του αυτοκινήτου\nλόγο του μεγέθους του, την απουσία μεσαίου ενεργού διαφορικού και την επιλογή ταχυτήτων που θα μας αναγκάζει να παίρνουμε τα χέρια μας από το τιμόνι.\nΕίστε ευχαριστημένος από την εξέλιξη που έγινε κατά τη διάρκεια του χειμώνα;\nSL: Πιστεύω ότι ομάδα έκανε καλή δουλειά, όμως δεν πετύχαμε το ίδιο επίπεδο εξέλιξης σε όλες τις επιφάνειες. Τον περισσότερο χρόνο βρεθήκαμε σε χωμάτινες διαδρομές που αποτελούν και την πλειοψηφία στο WRC. Πιστεύω ότι έχουμε ακόμα πολύ δουλειά στο χιόνι, όμως είναι δύσκολο να υπολογίσεις αφού δεν υπάρχει σημείο σύγκρισης με τον ανταγωνισμό και οι νέοι κανονισμοί άλλαξαν ριζικά τη συμπεριφορά των αυτοκινήτων.\nΤι πιστεύετε για τους νέους κανονισμούς; Είναι καλοί για τους οδηγούς;\nSL: Ναι, το αυτοκίνητο είναι ευχάριστο να το οδηγείς. Η απόδοση του κινητήρα σε αφήνει να εκμεταλλευτείς τις δυνατότητες του πλαισίου. Βέβαια όπως πάντα θα θέλαμε ακόμα περισσότερη δύναμη, όμως νομίζω ότι τα νέα WRCs θα είναι πολύ εντυπωσιακά. Ως οδηγός θα πρέπει να έχεις τη σωστή αίσθηση ώστε να επιλέξεις την ιδανική γραμμή και να διαγράψεις την καμπή με τη μέγιστη δυνατή ταχύτητα.\nΤι σημαίνει αυτή η χρονιά για εσάς;\nSL: Είναι μια νέα πρόκληση με περισσότερους άγνωστους παράγοντες σε σχέση με τις προηγούμενες χρονιές. Θα πρέπει να περιμένουμε την αρχή της χρονιάς για να δούμε που βρισκόμαστε σε σχέση με τον ανταγωνισμό. Πριν από αυτό βέβαια θα πρέπει να είμαι ταχύτερος\nαπό εκείνους που θα έχουν ίδιο αυτοκίνητο με εμένα. Το να κερδίσω τους Ogier και Solberg θα είναι μια δύσκολη πρόκληση. Νομίζω ότι θα είναι μια δύσκολη χρονιά, κάτι που αυξάνει το κίνητρο μου ακόμα περισσότερο.\nΕρωτήσεις στον Sébastien Ogier\nΠώς νιώθεις πίσω από το τιμόνι του DS3 WRC;\nSO: Όπως ο Seb, βρίσκω ότι τα πιο συμπαγή αυτοκίνητα έχουν τόσο πλεονεκτήματα όσο και μειονεκτήματα ανάλογα με την επιφάνεια του δρόμου. Με δεδομένο ότι οι κινητήρες έχουν λιγότερη ροπή πρέπει να έχεις πάντα τις στροφές του κινητήρα ψηλά, περίπου όπως και στα ατμοσφαιρικά σύνολα. Επίσης λόγο της επιστροφής στη μηχανική επιλογή των ταχυτήτων οι αλλαγές θα είναι λίγο πιο αργές και ο οδηγός θα έχει περισσότερη δουλειά. Σε κανονικές συνθήκες δεν θα είναι πρόβλημα όχι όμως και όταν υπάρχει ζέστη ή στο τέλος μεγάλων ειδικών.\nΕίστε ευχαριστημένος από την εξέλιξη κατά τη διάρκεια του χειμώνα;\nSO: Είμαι εντυπωσιασμένος με την οργάνωση της ομάδας αφού καταφέραμε και κάναμε πολλές δοκιμές από το τέλος της σαιζόν. Πιστεύω ότι ο διαθέσιμος χρόνος αξιοποιήθηκε σωστά. Ανυπομονώ να ξεκινήσει το Ράλι Σουηδίας και να ανταγωνιστώ τα χρονόμετρα.\nΤι πιστεύετε για τους νέους κανονισμούς; Είναι καλοί για το WRC;\nSO: Ο στόχος είναι να έρθουν και άλλοι κατασκευαστές. Αυτή τη χρονιά ένας τρίτος κατασκευαστής θα συμμετέχει και αυτό είναι θετικό για όλους και ιδιαίτερα τους θεατές. Πιστεύω ότι τα νέα αυτοκίνητα θα είναι πολύ εντυπωσιακά, με περισσότερες πλαγιολισθήσεις και υψηλότερους ρυθμούς περιστροφής των κινητήρων. Αναμφίβολα θα είναι τουλάχιστον το ίδιο εντυπωσιακά με τα προηγούμενα χρόνια.\nΠοιοι είναι οι στόχοι σας την πρώτη χρονιά πλήρους εμπλοκής με την Citroën World Rally Team;\nSO: Υπάρχουν τόσες άγνωστες παράμετροι που είναι δύσκολο να έχεις έναν ακριβή στόχο. Τα αποτελέσματα του Ράλι Σουηδίας δεν θα δείξουν μια ξεκάθαρη εικόνα για το πώς θα εξελιχθεί η υπόλοιπη χρονιά. Καλή αίσθηση θα έχουμε μετά από τρεις ή τέσσερις αγώνες. Μέχρι στιγμής έχω συμμετάσχει μόνο σε δύο χειμερινούς αγώνες και θα είναι δύσκολο να ανταγωνιστώ τους σκανδιναβούς οδηγούς. Ακόμα και σε βάθος χρόνου δεν έχω εμμονή με το να κερδίσω το πρωτάθλημα. Θέλω να κερδίζω όσο το δυνατόν περισσότερους βαθμούς, να βρίσκομαι στις κορυφαίες θέσεις και βεβαίως να κερδίσω περισσότερη εμπειρία στο θεσμό.


Καθιστική ζωή, το «νέο τσιγάρο» - Πώς γίναμε θύματα του πιο «τρομακτικού ιού» της σύγχρονης εποχής ~ ialmopia.gr | Τοπική ηλεκτρονική εφημερίδα ενημέρωσης και ψυχαγωγίας\nΚαθιστική ζωή, το «νέο τσιγάρο» - Πώς γίναμε θύματα του πιο «τρομακτικού ιού» της σύγχρονης εποχής\nΚάποιοι την αποκαλούν το «νέο τσιγάρο». Αλλοι, μιλούν για τον τρομακτικότερο «ιό» στη σύγχρονη εποχή. Ολοι ομως συμφωνούν ότι η καθιστική ζωή βλάπτει σοβαρά την υγεία.\nΟπως και να χαρακτηριστεί, δύσκολα μπορεί να καταπολεμηθεί, με δεδομένο ότι σήμερα υπάρχουν σε ολόκληρο τον πλανήτη περισσότερες από 60 δισεκατομμύρια καρέκλες, σύμφωνα με τον Βάιμπαρ Κρέγκαν Ράιντ, συγγραφέα του βιβλίου «Primate Change, How the world we made is remaking us».\nΣήμερα οι «καθιστοί εργαζόμενοι» είναι η πλειονότητα. Παράλληλα, καθιστικές έγιναν και οι περισσότερες δραστηριότητες στον ελεύθερο χρόνο: η ανάγνωση βιβλίων που άρχισε να γίνεται δημοφιλής τον 19ο αιώνα, το σινεμά, το ραδιόφωνο και η τηλεόραση στον 20ο, σήμερα το διαδίκτυο, ο υπολογιστής, τα βιντεοπαιχνίδια. Ο άνθρωπος της «Ανθρωπόκαινου Εποχής» χρειάζεται μια καρέκλα για όλες αυτές τις δραστηριότητες, «εάν μπορούν να χαρακτηρισθούν δραστηριότητες» γράφει ο Κρέγκαν Ράιντ.\nΗ καρέκλα μας... γερνά\nΠρόσφατες έρευνες έχουν δείξει ότι περνάμε 9,5 ώρες την ημέρα καθισμένοι σε μια ή περισσότερες καρέκλες, κάτι που σημαίνει ότι περνάμε το 75% του χρόνου μας αδρανείς. Το αποτέλεσμα είναι ότι αλλάζει το σώμα μας αφού «το σώμα μας κάνει ό,τι μπορεί για να έχουμε το είδος του σώματος που χρειαζόμαστε». Αυτό σημαίνει ότι ανάλογα με τη χρήση, οι μύες μας μπορεί να γίνουν δυνατότεροι ή πιο αδύναμοι, όπως και τα οστά μας να γίνουν πιο λεπτά ή πιο πυκνά. Κάτι που εξηγεί γιατί με την καθιστική ζωή που κάνουμε ο πόνος στη μέση είναι παγκοσμίως η πρώτη αιτία αναπηρίας.\nΤα αντιλαμβάνεται κανείς όλα αυτά εάν λάβει υπόψη του ότι στην «Παλαιολιθική Εποχή» η βασική αιτία θανάτου ήταν η βία. Στην «Ανθρωπόκαινο Εποχή» είναι ο διαβήτης τύπου 2, τα καρδιαγγειακά νοσήματα και κάποιοι τύποι καρκίνου. Όλες αυτές οι ασθένειες συνδέονται με την αδράνεια. Ή με την καρέκλα.\nΠώς γίναμε θύματά της\nΟ Κρέγκαν Ράιντ παρατηρεί ότι στη Βίβλο δεν γίνεται καμία αναφορά σε καθίσματα. Οι καρέκλες απουσιάζουν και από τους 30.000 στίχους του Ομήρου, αλλά και από τον Άμλετ του Σαίξπηρ, ο οποίος γράφτηκε το 1599.\nΣτα μέσα του 19ου αιώνα αλλάζουν τα πράγματα: Στον «Ζοφερό Οίκο» του Ντίκενς εμφανίζονται 187. Οι καρέκλες ήταν κάποτε σπάνιο είδος. Αλλά τώρα βρίσκονται παντού: σε γραφεία, τρένα, καφέ, εστιατόρια, μπαρ, αυτοκίνητα, αίθουσες συναυλιών, κινηματογράφους, ιατρεία, νοσοκομεία, σχολεία, αμφιθέατρα και σε σχεδόν σε κάθε γωνία του σπιτιού μας. Όπως σημειώνει ο Κρέγκαν Ράιντ στην επιθεώρηση «The Conversation», σε κάθε κάτοικο του πλανήτη αντιστοιχούν πλέον οκτώ με δέκα καρέκλες.\nΗ ίδια η καρέκλα άρχισε να γίνεται αναπόσπαστο μέρος της καθημερινότητας με τη βιομηχανική επανάσταση. Έως τότε, οι καρέκλες ήταν συνδεδεμένες με την ισχύ και τον πλούτο. Και παραμένουν, εάν λάβει υπόψη του κανείς ότι στην αγγλική γλώσσα το πρώτο συνθετικό της λέξης «επικεφαλής» είναι «chair» - καρέκλα. «Είναι παγκοίνως γνωστό ότι η καλύτερη καρέκλα σε μια εταιρεία ανήκει στο αφεντικό» παρατηρεί ο συγγραφέας και καθηγητής στο πανεπιστήμιο του Κεντ.


Ήρθαν τα καρντάσια από την Προύσα !!! Hosgeldiniz!!!! - Εφημερίδα Ημερήσια Ημαθίας\nTuesday 19 Οκτωβρίου 2021 14:56\nΉρθαν τα καρντάσια από την Προύσα και η χαρά μας ήταν μεγάλη, διότι λόγω του κορωνοϊού είχαμε πολύ καιρό να τους δούμε, τους αγαπητούς μας Τζελάλ και Μετίν.\nΟ σκοπός της επίσκεψής τους ήταν ιερός, και η πράξη τους μας γέμισε υπερηφάνεια και συγκίνηση. Στο διάστημα που μεσολάβησε από την τελευταία τους επίσκεψη, μέχρι σήμερα πέθαναν αρκετοί κοινοί φίλοι, και επειδή τα σύνορα ήταν κλειστά, δεν μπόρεσαν να παρευρεθούν στις κηδείες τους, για να ανάψουν ένα κερί στη μνήμη τους.\nΚαι το έπραξαν τώρα!!! Ταξίδεψαν πάνω από χίλια χιλιόμετρα, για να παρευρεθούν στο 40ήμερο της μητέρας του φίλου μας Αντώνη, και αργότερα διέσχισαν όλη την Κεντροδυτική Μακεδονία από την Αριδαία, την Πέλλα μέχρι τη Φλώρινα, για να προσευχηθούν στους τάφους των αποθανόντων φίλων τους.\nΠήγαμε στη Θηριόπετρα Αριδέας, στη Φούστανη, στην Περαία Πέλλας και τέλος στη Φλώρινα, για να ανάψουν ένα κερί για τους χαμένους φίλους.\nΕπισκεφθήκαμε τις οικογένειες των άτυχων φίλων τους, για να τους παρηγορήσουν, και αυτοί τους ευχαριστούσαν με δάκρυα στα μάτια για την τιμή που τους έκαναν. Ήταν κάτι το μεγαλειώδες, που σκορπούσε ρίγη συγκίνησης. Παντού όπου πηγαίναμε οι φίλοι τους υποδέχονταν με αγκαλιές και φιλιά.\nΞεχάσαμε επιτέλους τον Ερντογάν και τις απειλές τους για πόλεμο και αφοσιωθήκαμε με περισσή αγάπη στα αγαπητά μας καρντάσια, που με τη μεγαλειώδη αυτή πράξη τους έδειξαν ότι οι λαοί μας δεν έχουν να μοιράσουν τίποτε, άλλο οι πολιτικοί και άλλο ο απλός λαός.\nΤζελάλ και Μετίν, είμαστε περήφανοι που σας έχουμε φίλους, η αγάπη μας είναι απεριόριστη και θα σας έχουμε πάντα μέσα στο μυαλό και στις καρδιές μας.\nΥΣΤΕΡΟΓΡΑΦΟ. Οι δύο φίλοι στις αποσκευές τους είχαν φέρει και χώμα από τις ιδιαίτερες πατρίδες των αποθανόντων, Απολλωνιάδα, Μπίγα, Καισάρεια, το οποίο εναπόθεσαν στους τάφους τους.


Έκτακτη σύσκεψη για τον κοροναϊό, σήμερα στην Επιτροπή Ασφάλειας Υγείας της ΕΕ | AstraTV\nΑυξημένη επαγρύπνηση, συνιστά το Ευρωπαϊκό Κέντρο Πρόληψης και Ελέγχου Νοσημάτων, στον εντοπισμό εισαγόμενων κρουσμάτων του κοροναϊου από την Κίνα προς τις χώρες της Ε.Ε. και προειδοποιεί ότι τυχόν καθυστερημένη ανίχνευση περιστατικών συνεπάγεται ότι αυξάνεται ο κίνδυνος της δευτερογενούς μετάδοσης.\nΣε 2.744 ανήλθαν τα επιβεβαιωμένα κρούσματα της επιδημίας ιογενούς πνευμονίας που προκαλεί ο νέος κοροναϊός στην Κίνα, μετά τον εντοπισμό 769 νέων κρουσμάτων, όπως ανακοίνωσε η κεντρική κυβέρνηση σήμερα Δευτέρα. Περίπου 50.000.000 άνθρωποι βρίσκονται σε καραντίνα στην Κίνα.\nΠάντως, δεν επιβεβαιώθηκε κανένας νέος θάνατος πέραν της επαρχίας Χουμπέι, της εστίας της μόλυνσης.Ο συνολικός αριθμός των θυμάτων σε όλη την Κίνα ανέρχεται σε 80.\nΟι υγειονομικές αρχές ανακοίνωσαν, ότι απομόνωσαν επιτυχώς τον νέο κοροναϊό, σε δείγματα που έλαβαν από την ιχθυαγορά της πόλης Γουχάν.\nΠάντως η επιδημία εξαπλώνεται και στο εξωτερικό καθώς επιβεβαιώθηκε νέο κρούσμα σε Καναδά και άλλα ύποπτα σε Γερμανία και Αυστρία.\nΣτις ΗΠΑ τουλάχιστον 5 είναι τα κρούσματα του νέου κοροναϊού, ενώ αναμένονται τα αποτελέσματα των εργαστηριακών εξετάσεων για περίπου 100 ασθενείς.\nΣτη χώρα μας, λαμβάνονται όλα τα απαραίτητα μέτρα για να αντιμετωπιστεί ο κοροναϊός, επανέλαβε ο υπουργός Υγείας.\n2.744 κρούσματα και 80 θάνατοι, σύμφωνα με νεότερο απολογισμό που δημοσιοποιήθηκε σήμερα.\nΠρόκειται για τέσσερις Κινέζους από την Γουχάν και μια Ταϊλανδή που είχε ταξιδέψει στην πόλη αυτή.\nΠρόκειται για δύο Κινέζους, έναν άνδρα που αφίχθη στη χώρα τη 13η Ιανουαρίου από την Γουχάν και τον γιο του, κάτοικο της πόλης Χο Τσι Μινχ, που μολύνθηκε κατόπιν, ανακοίνωσαν οι αρχές την 23η Ιανουαρίου.\nΑνακοινώθηκε την 24η Ιανουαρίου. Πρόκειται για έναν άνδρα 32 ετών που επέστρεψε την 9η Ιανουαρίου από τη Γουχάν.\nΕντοπίστηκε στο Τορόντο. Πρόκειται για έναν άνδρα περίπου πενήντα ετών\nΣχετικές ειδήσεις: Κοροναϊός: Ανησυχία για την εξάπλωσή του-Μεταδίδεται προτού δώσει συμπτώματα-Δείγμα του ιού σε ιχθυαγορά του Γουχάν\nΚίνα: Αυξάνει συνεχώς ο αριθμός των νεκρών στην επαρχία Χουμπέι από τον νέο κοροναϊό


Ειδήσεις - Ειδήσεις για τον καιρό - Καιρός - Weather Σελ. 5 | Δελτίο Καιρού\nΔε θα λείψουν οι βροχές το ερχόμενο τριήμερο. Διάλεξε την περιοχή που θες και δες τι καιρό θα κάνει.\nΣυνεχίζονται οι τοπικές βροχές\nΣυνεχίζεται ο άστατος καιρός με βροχές και τοπικές καταιγίδες. Η θερμοκρασία ανεβαίνει από την Τετάρτη. Διάλεξε την περιοχή που θες και δες τι καιρό θα κάνει.\nΒελτίωση του καιρού στο τέλος της εβδομάδας\nΝεφώσεις με τοπικές βροχές και σποραδικές καταιγίδες. Διαστήματα βελτίωσης στις νοτιότερες περιοχές. Διάλεξε την περιοχή που θες και δες τι καιρό θα κάνει.\nΝεφώσεις κατά περιόδους αυξημένες με τοπικές βροχές και χιόνια στα ορεινά. Τα φαινόμενα θα είναι κατά τόπους έντονα. Διάλεξε την περιοχή που θες και δες τι καιρό θα κάνει.\nΜόνο ηλιόλουστο δε θα είναι το Σαββατοκύριακο που έρχεται, αφού βροχές αναμένονται στο μεγαλύτερο μέρος της χώρας. Διάλεξε την περιοχή που θες και δες τι καιρό θα κάνει.\nΒροχές, ισχυρές καταιγίδες και χιονοπτώσεις αναμένονται το επόμενο τριήμερο στη χώρα. Οι άνεμοι θα πνέουν νότιοι μέχρι 7 μποφόρ και η θερμοκρασία δε θα σημειώσει αξιόλογη μεταβολή. Διάλεξε την περιοχή που θες και δες τι καιρό θα κάνει.\nΑίθριος θα είναι ο καιρός το επόμενο τριήμερο στη χώρα. Η θερμοκρασία θα σημειώσει άνοδο ενώ οι βόρειοι άνεμοι θα εξασθενήσουν από την Παρασκευή. Διάλεξε την περιοχή που θες και δες τι καιρό θα κάνει.\nΝεφώσεις παροδικά αυξημένες με ασθενείς τοπικές βροχές. Η θερμοκρασία σε πτώση το επόμενο τριήμερο στη χώρα. Διάλεξε την περιοχή που θες και δες τι καιρό θα κάνει.\nΎφεση των φαινομένων\nΥποχωρούν τα έντονα καιρικά φαινόμενα το ερχόμενο τριήμερο με τη θερμοκρασία να σημειώνει μικρή άνοδο την Παρασκευή και χιονόνερο στο μεγαλύτερο μέρος της χώρας. Διάλεξε την περιοχή που θες και δες τι καιρό θα κάνει.\nΣυνεχίζεται και το ερχόμενο τριήμερο η κακοκαιρία. Καταιγίδες, ισχυροί άνεμοι και πτώση της θερμοκρασίας από την Δευτέρα. Διάλεξε την περιοχή που θες και δες τι καιρό θα κάνει.\nΝεφώσεις με βροχές και καταιγίδες το επόμενο τριήμερο στη χώρα. Πιθανότητα να χιονίσει στα ορεινά. Διάλεξε την περιοχή που θες και δες τι καιρό θα κάνει.\nΟ καιρός την Τετάρτη 26/11/2014: Βροχές σε όλη τη χώρα\nΤοπικές βροχές στο μεγαλύτερο μέρος της χώρας. Βόρειοι άνεμοι 5 με 7 μποφόρ στο Αιγαίο με σταδιακή εξασθένηση. Τις πρωινές ώρες κατά τόπους στα βόρεια ηπειρωτικά θα σημειωθεί παγετός. Διάλεξε την περιοχή που σε ενδιαφέρει και δες τι καιρό θα κάνει.\nΜητσοτάκης: Προέχει η προστασία της ανθρώπινης ζωής\nΣυλλυπητήριο μήνυμα του πρωθυπουργού για τους πληγέντες της κακοκαιρίας "Ιανός"\nΟ "Ιανός" μετέτρεψε σε λίμνη την Καρδίτσα - Ανυπολόγιστες ζημιές\nΑποκαρδιωτικές εικόνες στην Καρδίτσα, με το κέντρο της πόλης να έχει μετατραπεί σε λίμνη. Καταστήματα και σπίτια έχουν πλημμυρίσει.\nΗΠΑ: Μαίνεται η διαμάχη Τραμπ - Τik Tok\nΑπό τις 20 Σεπτεμβρίου θα απαγορεύεται στους πολίτες των ΗΠΑ να "κατεβάζουν" τις κινεζικές εφαρμμογές Tik Tok και WeChat. Προσφυγή στη δικαιοσύνη κατά της κυβέρνησης Τραμπ.


designmag.gr » Blog Archive » Αυστηρώς ακατάλληλο για άνδρες\nΑυστηρώς ακατάλληλο για άνδρες\nΜέσα στον Ιούλιο ξεκινά τη λειτουργία της κοινότητα αποκλειστικά για γραφίστριες\nΛέγεται Birdwatching και αποτελεί μια προσπάθεια για την προώθηση της γυναικείας γραφιστικής δημιουργίας.\nΣύμφωνα με στοιχεία που ισχύουν για τη Βρετανία, παρά το γεγονός ότι οι φοιτητές σχολών design είναι κατά 70% γένους θηλυκού, το 60% αυτών που εργάζονται στο χώρο είναι γένους αρσενικού. Για να μην πούμε για τα μεγάλα/προβεβλημένα ονόματα όπου οι γυναικείες παρουσίες μετριούνται στα δάκτυλα του ενός χεριού.\nΑυτή την κατάσταση καλείται να ανατρέψει το Birdwatching, μια πρωτοβουλία με έδρα το Λονδίνο, που θα επιχειρήσει να προωθεί και να προβάλει γιορτάζει το έργο των των γραφιστριών από όλο τον κόσμο.\nΓια την ώρα λειτουργεί ένα blog , σύντομα όμως ξεκινά τη λειτουργία της και η επίσημη ιστοσελίδα που θα περιλαμβάνει παρουσιάσεις, συνεντεύξεις, φόρουμ και όποιο άλλο μέσο μπορεί να χρησιμοποιηθεί για την επίτευξη του σκοπού.\nΠερισσότερα (σύντομα) εδώ


Sarajevo | Τεύχος 54 | σύντομη κατάδυση σε πορτοφόλια\nΤο πρώτο χαρτονόμισμα δύο δολαρίων - της κεντρικής τράπεζας των ηπα. Εκδόθηκε σε μια σειρά τυπωμένου χρήματος (από 1 έως 1000 δολάρια) στη διάρκεια του εμφύλιου.\nΤο έγραφε καθαρά: “πληρωτέαι επι τη εμφανίσει”...\nσύντομη κατάδυση σε πορτοφόλια\nΤο χρήμα είναι σύμβαση. Σύμφωνοι: ούτε η πρώτη, ούτε η τελευταία. Ο θεός ή ο γάμος είναι επίσης συμβάσεις, και σε διάφορους καιρούς μπορεί να υπήρξαν σημαντικότερες (και πιο “ιερές”) απ’ το χρήμα. Αλλά το να πει κανείς ότι αυτό που είναι τόσο γενικευμένα αντικείμενο του πόθου, το χρήμα δηλαδή, είναι απλά μια σύμβαση, μπορεί να ακούγεται από εξαιρετικά απλοϊκό έως επικίνδυνα ύποπτο. Ο λόγος πάντως που ένα συγκεκριμένο είδος τυπωμένου χαρτιού (σαν το χαρτονόμισμα) έχει εντελώς διαφορετικό “νόημα” από οποιοδήποτε άλλο είδους τυπωμένου χαρτιού ίδιας ποιότητας, και ο λόγος επίσης που ένα νούμερο πάνω σ’ αυτό το τυπωμένο χαρτί έχει εντελώς διαφορετική “αξία” απ’ το ίδιο νούμερο γραμμένο οπουδήποτε αλλού, αυτοί οι λόγοι δεν είναι καθόλου προφανείς. Το χειρότερο είναι ότι μέσα στον ιδιαίτερο μυστικισμό που περιβάλλει το χρήμα, το “νόημα” και η “αξία” του θεωρούνται αιώνια. Πράγμα εντελώς ανεπίτρεπτο εάν έχει κανείς γερά στο μυαλό του ότι πρόκειται για σύμβαση με ζωή και “ιδιοτροπίες” πολύ περισσότερες απ’ ότι, π.χ., η σύμβαση περί θεού. Οπωσδήποτε η συγκεκριμένη σύμβαση, το χρήμα δηλαδή, είναι (εδώ και ενάμισυ αιώνα σίγουρα) πολύ λιγότερο αξιόπιστη απ’ όσο θα ήθελαν τόσο εκείνοι που κατέχουν αρκετήν απο δαύτην, όσο και εκείνοι που τους λείπει.\nΕίναι γενικά γνωστό ότι οι ιστορικά πρώτες μορφές χρήματος ήταν κομμάτια πολύτιμων μετάλλων· χρυσαφιού ή ασημιού. Αλλά η ίδια η πολυτιμότητα είναι επίσης σχετική, και έχει να κάνει με την σπανιότητα. Συνεπώς την ίδια δουλειά (του χρήματος / νομίσματος) βρέθηκε κατά καιρούς να υπηρετεί κι ένα άλλο μέταλλο, ο χαλκός. Και διάφορα μη μέταλλα: απ’ τον καπνό (τα τσιγάρα μπορεί ακόμα να χρησιμοποιούνται σαν υποτυπώδες χρήμα μεταξύ φυλακισμένων...) ως τα όστρακα, το ουίσκι, τα βόδια, ή ακόμα και οι πέτρες.\nΤα νομίσματα υπήρξαν για πολλούς αιώνες η μόνη μορφή χρήματος - αιώνες που σύμφωνα με τις αρχαιολογικές ενδείξεις μετράνε από δυο χιλιετηρίδες π.Χ., εκεί στη μακρινή ινδία. Η αντοχή αυτής της σύμβασης στο χρόνο είχε να κάνει με την απλότητά της, εφόσον ένα κέρμα χρυσού ή ασημιού μπορούσε να εμφανίζεται σαν “αξία καθ’ εαυτή” παρότι, φυσικά, η πραγματική του αξία ήταν η ανταλλακτική: το τι θα μπορούσε να αγοράσει κανείς μ’ αυτό. Από την άλλη το κόψιμο χρυσών ή ασημένιων ή χάλκινων νομισμάτων, μια δουλειά που την μονοπωλούσε συνήθως (αν και όχι πάντα στην ιστορία) κάποια αρχή, ήταν πολύ συχνά πρόκληση για δημόσιες ή ιδιωτικές απάτες. Στους ευφάνταστους, στριμωγμένους ή απλά ανήθικους άρχοντες (και είναι αμφίβολο εάν έχουν υπάρξει κάποιοι που δεν ήταν τίποτα απ’ τα τρία) η ιδέα ότι θα μπορούσαν να λιγοστέψουν την ποσότητα του ευγενούς ή σπάνιου μετάλλου στο νόμισμα, αντικαθιστώντας ένα ποσοστό του με ένα άλλο φτηνότερο, έχει υπάρξει ιδιαίτερα χρήσιμη. Αλλά και οι ιδιώτες έχουν φαντασία: κάποιοι, κατά καιρούς, λίμαραν τα χρυσά ή τα ασημένια νομίσματα, όχι τόσο ώστε να γίνεται κτυπητή η διαφορά, αρκετά όμως για να περισσεύει αρκετή πολύτιμη σκόνη. Η κιβδηλία συνοδεύει την ιστορία του χρήματος από πολύ παλιά. Ακόμα κι αν πρέπει να χαρακτηριστεί μόνο σαν παραβίαση της σύμβασης (του χρήματος) ερήμην εκείνων που το χρησιμοποιούν, η κιβδηλία έχει πάντα παρόν και μέλλον.\nΤο πράγμα δούλευε έτσι πάντως για αιώνες, με τις συμβατικές αλήθειες του και τα λαθραία ψέμματά του. Όταν αυτά τα τελευταία μαζεύονταν πολλά, όταν δηλαδή οι ανάγκες των αρχόντων δημιουργούσαν μεγάλες ποσότητες κίβδηλων νομισμάτων, που κατ’ όνομα μόνο είχαν την αξία που είχαν τα αυθεντικά, το νόμισμα “έχανε την αξία του”. Όσοι είχαν παλιά χρυσά ή ασημένια νομίσματα, για τα οποία πίστευαν βάσιμα ότι είχαν την κανονική ποσότητα πολύτιμου μετάλλου, έπαυαν να τα χρησιμοποιούν· οι ανταλλαγές γίνονταν όλο και περισσότερο με τα κίβδηλα, για τα οποία όμως υπήρχε άφθονη καχυποψία και αβεβαιότητα· κατά συνέπεια οι “τιμές” (η ποσότητα, δηλαδή, τέτοιων νομισμάτων που ήταν απαραίτητη για να αγοράσει κανείς αυτό ή εκείνο) ανέβαιναν... Έχουν καταστραφεί τα πιο μεγάλα μαγαζιά εξαιτίας αυτού του κόλπου. Για παράδειγμα, στον καιρό του ρωμαίου αυτοκράτορα Μάρκου Αυγέριου, το πιο σημαντικό “ασημένιο” νόμισμα είχε μόνο 5% ασήμι· το υπόλοιπο ήταν χαλκός. Λίγο αργότερα η περιεκτικότητα σε ασήμι έπεσε ακόμα πιο κάτω, στο 2%. Κάποιοι ιστορικοί ισχυρίστηκαν εκ των υστέρων ότι η κατάρρευση της ρωμαϊκής αυτοκρατορίας οφειλόταν σ’ αυτό: στη νόθευση του νομίσματός της... Πάντως απ’ την εμπειρία πως όταν αρχίσει να κυκλοφορεί κίβδηλο νόμισμα το “καλό” αποσύρεται και αποθησαυρίζεται, απο εκεί κρατάει την καταγωγή της μια φράση / αξίωμα ζωντανή και στις μέρες μας: το κακό χρήμα διώχνει το καλό - απ’ την αγορά. Φαίνεται ότι ακόμα συμβαίνει να μπαίνει σε μεγάλη κυκλοφορία “κακό χρήμα”, κι ας μην είναι θέμα νόθευσης χρυσών ή ασημένιων νομισμάτων.\nΤο πράγμα δούλευε έτσι, και γέννησε και δύο “είδη” που μόνο η άγνοια τα θεωρεί πρόσφατα. Γέννησε την “επιταγή” και την πρώτη μορφή “τραπεζογραμμάτιου”. Η “επιταγή” ήταν σε χρήση των θρησκευτικών ταγμάτων ήδη στη διάρκεια των “σταυροφοριών”: αποτελούσε ένα είδος “βεβαίωσης κατάθεσης”. Για να μην κουβαλάνε τα χρυσάφια τους μαζί τους οι ευγενείς σταυροφόροι, είτε απ’ την ευρώπη προς τους “άγιους τόπους” είτε, ακόμα περισσότερο, ανάποδα, σε διαδρομές επικίνδυνες, κατέθεταν ένα ποσόν χρυσού σε μια εκκλησία στη γαλλία ή την ισπανία, και έπαιρναν μια “επίσημη βεβαίωση” ότι δικαιούνται το ίδιο ποσό στα Ιεροσόλυμα - και το ανάποδο. Το πρώιμο “τραπεζογραμμάτιο” πάλι ήταν (χρονικά κάπως αργότερα, όταν είχαν φτιαχτεί οι πρώτες τυπικές τράπεζες) η έγγραφη, επίσημη βεβαίωση της τράπεζας, πάνω σε χαρτί υπογραμμένο και με όλες τις τυπικότητες, ότι ο Χ έχει καταθέσει σ’ αυτήν το Ψ ποσό χρυσών ή ασημένιων νομισμάτων, Ζ συνολικής αξίας. Υπήρχε ένας πρακτικός λόγος γι’ αυτήν την βεβαίωση. Ο κάτοχός της μπορούσε να πάρει (να “σηκώσει”) ένα μέρος της κατάθεσής του από διαφορετικό υποκατάστημα της ίδιας τράπεζας, σε άλλη πόλη· χωρίς να χρειάζεται να μεταφερθούν σ’ αυτό, με φυσικό τρόπο, τα “συγκεκριμένα δικά του” νομίσματα. Κατά κάποιον τρόπο που είχε πρακτικότητα αλλά και προεκτάσεις που οι πρωτοπόροι βενετσιάνοι, γενοβίτες, ολλανδοί και άγγλοι τραπεζίτες του 13ου, του 14ου και του 15ου αιώνα δεν μπορούσαν να διαβλέψουν, η σύμβαση περί χρήματος άρχισε να διαμορφώνεται μ’ αυτό το “μαγικό” για την απλοϊκή σκέψη τρόπο: αρκούσε η υπογραφή ενός τραπεζίτη πάνω σ’ ένα συγκεκριμένο χαρτί / έγγραφο για να “μεταφερθούν τα χρήματα” σε μεγάλες αποστάσεις.\nΉταν θέμα χρόνου (και εμπορικής κουλτούρας) αυτή η τόσο απλή μαγεία να αρχίσει να αποκτάει διάφορες πρακτικές προεκτάσεις. Εάν η βεβαίωση της τράπεζας (το “γραμμάτιο”) σήμαινε ότι υπάρχει μια εγγυημένη αντιστοιχία ανάμεσα στο συγκεκριμένο κομμάτι χαρτί με τις συγκεκριμένες υπογραφές και ένα “πραγματικό” ποσό χρήματος στα θησαυροφυλάκιό της, δεν θα μπορούσε άραγε αυτό το χαρτί να χρησιμοποιηθεί για πληρωμές; Ασφαλώς! Ο καινούργιος κάτοχός του θα μπορούσε να το εξαργυρώσει, εμφανίζοντάς το στην τράπεζα. Κι αφού θα μπορούσε να χρησιμοποιηθεί μια φορά για πληρωμές, θα μπορούσε να χρησιμοποιηθεί και περισσότερο. Στην πραγματικότητα επ’ άπειρο. Η τραπεζική βεβαίωση / τραπεζογραμμάτιο έγινε έτσι χρήμα η ίδια· κι ας μην είχε στο χαρτί της ούτε έναν κόκκο χρυσού ή ασημιού. Αλλά μ’ αυτόν τον απλό τρόπο δημιουργούνταν καινούργιο χρήμα. Γιατί, βέβαια, συνυπήρχαν μια ορισμένη ποσότητα χρυσού ή ασημιού με την μορφή νομισμάτων στα τραπεζικά θησαυροφυλάκια, και ένα χαρτί / βεβαίωση, που παρέπεμπε βέβαια σ’ αυτήν την ποσότητα, είχε όμως “ανεξάρτητη ζωή” στις συναλλαγές. Δεν δημιουργούνταν, λοιπόν, απλά “καινούργιο χρήμα”· χάρη στις τράπεζες· το χρήμα “διπλασιαζόταν” τουλάχιστον.\nΑλλά δεν ήταν μόνο αυτό. Σε μια πρωταρχική εκδοχή του θησαυροφυλακίου, το να καταθέτεις σ’ αυτό τα χρυσάφια και τ’ ασήμια σου, προς φύλαξη, σήμαινε ότι θα πρέπει να πληρώνεις και κάτι σαν “φύλακτρα”. Αλλά αυτό θα ίσχυε αν το θησαυροφυλάκιο ήταν ένα και μοναδικό. Όμως οι τράπεζες πολλαπλασιάστηκαν απ’ την αρχή, επειδή δάνειζαν χρήμα επίσης. Συνεπώς θα έπρεπε να προσελκύουν καταθέτες - για να έχουν κάτι να δανείζουν. Έπρεπε να υποσχεθούν “αύξηση” του χρυσού ή του ασημιού που θα πήγαινε στην κάθε μία αντί να ζητάνε φύλακτρα. Η κατάθεση επέφερε τόκο στον καταθέτη. Και το δάνειο απ’ την μεριά της τράπεζας επίσης απέφερε τόκο (μεγαλύτερο) σ’ αυτήν.\nΈτσι προέκυψε η εξής λογική συνέπεια. Τα κατατεθειμένα χρυσά ή/και ασημένια νομίσματα για λογαριασμό των οποίων εκδιδόταν η βεβαίωση / γραμμάτιο (που ήδη είχε γίνει χρήμα η ίδια...) δεν έμεναν στο θησαυροφυλάκιο. Δανείζονταν. Μάλιστα, εάν ο δανειστής δεν ήθελε “μετρητά” η τράπεζα θα μπορούσε να τον εξυπηρετήσει (και τον εαυτόν της ακόμα καλύτερα) με τρόπο απλό. Να του δώσει αντί για “ρευστό” (τα κατατεθειμένα νομίσματα) μια βεβαίωση κατοχής του ίδιου ποσού· ένα ακόμα “γραμμάτιο”. Κι αυτή η ιδέα ήταν πράγματι πολύ καλή. Γιατί έτσι η τράπεζα θα μπορούσε να ξαναδανείσει και να ξαναδανείσει το ίδιο ποσό (την αρχική κατάθεση), βάζοντας σε κυκλοφορία μέσω των τραπεζογραμματίων της αρκετό “καινούργιο” χρήμα. Πόσες φορές θα μπορούσε να το κάνει αυτό; Ε, μερικές...\nΕίναι τόσο απλός (και ταυτόχρονα έξω απ’ την κοινή εμπειρία) ο τρόπος που οι τράπεζες άρχισαν να δημιουργούν χρήμα (χωρίς να “δημιουργούν” χρυσάφι ή ασήμι) και μάλιστα σε μια εποχή που ακόμα τα πολύτιμα μέταλλα αναγνωρίζονταν σαν “πραγματικό χρήμα”, που όπως σημειώνει κάπου ο John Kenneth Galbraith (ένας σοσιαλδημοκράτης αμερικάνος οικονομολόγος) καταντάει αυτός ο τρόπος αποκρουστικός! Δεν θα άξιζε σ’ αυτό το φλέγον θέμα της δημιουργίας χρήματος (απ’ το “τίποτα” κατ’ αρχήν) μια πλεκτάνη, μια συνωμοσία, κάποιο μυστήριο; Κι ωστόσο η δύναμη της σύμβασης είναι αρκετή· όπως άλλωστε συμβαίνει και στην περίπτωση του θεού ή του γάμου. Φυσικά ο “απλός κόσμος” θα προτιμούσε τα πράγματα, κι αν όχι όλα σίγουρα το χρήμα, να είναι έχουν “αξία καθεαυτή”. Αιώνες μετά την εφεύρεση και την πρώτη χρήση των τραπεζογραμματίων (πρόδρομων των σημερινών χαρτονομισμάτων) όσοι έχουν κάμποσα απ’ αυτά σήμερα εξακολουθούν να νοιώθουν αληθινά πλούσιοι.\nΠάντως η ήδη κάπως πιο περίπλοκη και αδιαφανής σύμβαση του χρήματος (κι ωστόσο πάντα σύμβαση) για να είναι ολοκληρωμένη προβλέπει κι αυτό: μιας και κυκλοφορούν περισσότερες της μιας βεβαιώσεις / απαιτήσεις επι ενός συγκεκριμένου ποσού που βρίσκεται κατατεθειμένο στο θησαυροφυλάκειο, και άρα είναι αδύνατο να ικανοποιηθούν όλες, δεν θα έπρεπε να εμφανιστούν οι κάτοχοι αυτών των βεβαιώσεων μαζί, ζητώντας την εξ-αργύρωσή τους! Για να είμαστε μάλιστα ακριβείς και δίκαιοι δεν θα έπρεπε να εμφανιστούν ποτέ περισσότεροι από λίγους· τα τραπεζογραμμάτια θα ήταν απαραίτητο (για την σύμβαση αλλά ακόμα περισσότερο για την τράπεζα) να συνεχίζουν αιώνια την ανεξάρτητη ζωή τους, από χέρι σε χέρι, μέσα σ’ ένα φέγγος εμπιστοσύνης ότι πράγματι, αν ζητηθεί η εξαργύρωσή τους, αυτή θα γίνει - άρα δεν χρειάζεται να ζητηθεί. Όπως δεν είναι σωστό να ζητεί κάθε πιστός απ’ την σύμβαση - θεό να κάνει τακτικά θαύματα αλλά μόνο χρειάζεται η εμπιστοσύνη πως σε μεγάλη ανάγκη αυτός θα κάνει ένα, έτσι και στην σύμβαση χρήμα / τραπεζογραμμάτιο θα λειτουργούσε τόσο καλύτερα όσο λιγότερο ήταν αναγκαίο για την τράπεζα να εξαργυρώσει τις βεβαιώσεις της. Αν εμφανίζονταν αρκετοί μ’ αυτήν την απαίτηση η τράπεζα θα αδυνατούσε. Κι αν μαθαινόταν πως αδυνατεί θα έτρεχαν ακόμα περισσότεροι να προλάβουν· γιατί είναι μέσα στα κοινωνικά ενδεχόμενα η συμπεριφορά πανικόβλητης αγέλης. Τότε η τράπεζα (απλά) θα κήρυσσε χρεωκοπία. Και τα τραπεζογραμμάτια που ως χτες ήταν αληθινό χρήμα και πλούτος θα ξέπεφταν σε άχρηστα χαρτιά με την υπογραφή του διευθυντή μιας χρεωκοπημένης τράπεζας. Το γλυκό θαύμα της δημιουργίας χρήματος θα έσβηνε “σε μια στιγμή” στην απελπισία της “εξαφάνισής” του! Οι λέξεις “σκληρό νόμισμα” (με την έννοια του πολύτιμου μέταλλου ενάντια στο χάρτι) έμειναν ως τις μέρες μας, σαν ηχώ του καταφυγίου τέτοιων απελπιστικών περιόδων.\nΠαράξενο άρωμα αναδύει εδώ πια η σύμβαση, τουλάχιστον σε αυτό το σημαντικό κεφάλαιό της. Αν παραμερίσει κανείς τα χρυσάφια και τα ασήμια χυμένα στη μορφή κερμάτων, δύσχρηστα έτσι αλλιώς σε συναλλαγές, τα τραπεζογραμμάτια πρέπει να τα πιστεύει κανείς. Κι όσο περισσότεροι τα πιστεύουν τόσο περισσότερο “αληθινό χρήμα” είναι. Μόνο μην δημιουργηθεί κάποια μαζική καχυποψία, και τρέξουν πολλοί να βάλουν το δάκτυλο στην τρύπα απ’ το καρφί: τότε η αλήθεια (του χρήματος) εξαφανίζεται ως δια μαγείας.\nΠολλοί τέτοιοι πανικοί έχουν καταγραφεί στην ιστορία, και πολλές τέτοιες “μαγικές εξαφανίσεις”. Και το πράγμα είναι πάντα ζωντανό. Αν και δεν κυκλοφορούν πια χρυσά και ασημένια νομίσματα, ο φόβος των τραπεζιτών παραμένει πάντα ο ίδιος: να μην ανησυχήσουν μαζικά οι καταθέτες τους και τρέξουν να “σηκώσουν” τα λεφτά τους...\nΠριν συνεχίσουμε, ας δώσουμε λίγο χώρο σε ένα χαριτωμένο ιστορικό περιστατικό (που μοιάζει παράξενα επίκαιρο σε μερικά σημεία του). Αντιγράφουμε απ’ το Χρήμα του Galbraith:\n... Όπως εξελίχτηκε η τραπεζική, από τον δέκατο έβδομο αιώνα και μετά, έτσι εξελίχτηκαν, με τη βοήθεια ορισμένων ακόμα περιστάσεων και οι κύκλοι της ευφορίας και του πανικού. Η διάρκειά τους έφτασε να συμφωνεί, σε γενικές γραμμές, με τον χρόνο που χρειάζονταν οι άνθρωποι για να ξεχάσουν την προηγούμενη καταστροφή· για να πεθάνουν κακοφημισμένες οι οικονομολογικές μεγαλοφυΐες της μιας γενιάς, και να αντικαταταθούν από καινούργιες, για τις οποίες όλοι θα πίστευαν πως αυτή τη φορά διέθεταν στ’ αλήθεια το χάρισμα του Μίδα... Μιας και ο Τζων Λώ έδειξε ίσως καλύτερα από οποιονδήποτε μεταγενέστερο τι μπορούσε να κάνει η τράπεζα με το χρήμα και στο χρήμα, του χρειάζεται μια ιδιαίτερη ματιά.\nΟ Λώ έφτασε στη Γαλλία το 1716, με πιστοποιητικά που ακόμα και τότε μερικοί θα έπρεπε να είχαν σκεφτεί πως ήταν κάτι λιγότερο από καθησυχαστικά. Καταγόταν από την Σκωτία, και έφυγε κυνηγημένος από μια κατηγορία για δολοφονία στην Αγγλία, όπου είχε βγει νικητής σε μια μονομαχία χωρίς να διαθέτει τα ανάλογα προσόντα. Αφού είχε σπαταλήσει μια σημαντική κληρονομιά, ζούσε μετά επί πολλά χρόνια απ’ την χαρτοπαιξία... Πριν καταλήξει στη Γαλλία, ο Λώ είχε προσπαθήσει να “πουλήσει” στη Σκωτία, στην Ολλανδία και στην Ιταλία, την μεγάλη του ιδέα, για τη δημιουργία μας αγροτικής τράπεζας που θα έδινε γραμμάτια στους δανειζόμενους, με υποθήκη τα κτήματά τους. Ήταν μια ανακάλυψη που θα ξαναπαρουσιαζόταν αργότερα με πληθώρα μορφές - στη Γερμανία ως και το 1923. Ο Λώ όμως συνάντησε δυσκολίες με τους πεζούς Σκωτσέζους και Ολλανδούς.\nΗ Γαλλία απ’ τη μεριά της ήταν γόνιμο έδαφος, αν και εδώ ο Λώ παρουσίασε μια παραλλαγή βασισμένη λιγότερο στην ακίνητη περιουσία. Η οικονομική κατάσταση του βασιλείου ήταν τραγική: τα έξοδα ήταν διπλάσια απ’ τα έσοδα, το θησαυροφυλάκειο ήταν μόνιμα άδειο, οι ενοικιαστές των φόρων και οι ορδές των υπαλλήλων - εισπρακτόρων τους είχαν ικανότητες εξυπηρετικές κυρίως της δικής τους πλεονεξίας. Ο δούκας του Σαιν-Σιμόν, αν και όχι πάντοτε ο πιο έμπιστος σύμβουλος, είχε μόλις πριν λίγο προτείνει σαν άμεση λύση να κηρυχτεί εθνική πτώχευση - διαγραφή όλων των χρεών, και να γίνει ένα καινούργιο ξεκίνημα απ’ την αρχή. Ο Φίλιππος δούκας της Ορλεάνης, ο αντιβασιλιάς του εφτάχρονου Λουδοβίκου ΙΕ, ήταν βασικά ανίκανος για σκέψεις ή δράση. Και τότε εμφανίστηκε ο Λώ. Πριν μερικά χρόνια, λένε, είχε συναντήσει τον Φίλιππο σε μια κρυφή χαρτοπαικτική λέσχη. Αυτός “είχε εντυπωσιαστεί απ’ την οικονομική μεγαλοφυϊα του Σκωτσέζου”.\nΜε ένα βασιλικό διάταγμα της 2ης Μαΐου 1716 ο Λώ και ο αδελφός του πήραν άδεια να ιδρύσουν μια τράπεζα με κεφάλαιο έξι εκατομμύρια γαλλικές λίρες... Η τράπεζα είχε το δικαίωμα να εκδίδει γραμμάτια. Το έκανε αυτό με την μορφή δανείων, και όπως θα το φανταζόταν κανείς, ο κύριος δανειζόμενος ήταν το κράτος. Η κυβέρνηση, με τη σειρά της, χρησιμοποίησε τα γραμμάτια για να πληρώσει τα έξοδά της και να ξεπληρώσει τους πιστωτές της. \nΑρχικά τα γραμμάτια ήταν πρόθυμα αποδεκτά όχι μονάχα για πληρωμή φόρων αλλά και για κάθε περίπτωση. Αυτό συνέβαινε γιατί ο Λώ, εκτός απ’ το να υποστηρίζει ότι όποιος τραπεζίτης δεν κρατούσε αρκετά αποθέματα σε υγιή νομίσματα για να εξαγοράσει τα γραμμάτια που είχε εκδώσει ήταν άξιος για θάνατο, υποσχόταν επιπλέον εξαργύρωση των δικών του γραμματίων με την αξία του βάρους του ευγενούς μετάλλου, που είχε το νόμισμα, την ημέρα που εκδόθηκε το γραμμάτιο. Αυτό είχε τη σημασία του. Οι βασιλείς της Γαλλίας, σύμφωνα με μια παλιά συνήθεια, λιγόστευαν συνεχώς το βάρος του ευγενούς μετάλλου στα γαλλικά νομίσματα, ελπίζοντας, όπως πάντα, ότι λιγότερος χρυσός ή λιγότερο ασήμι θα έκανε την ίδια δουλειά που έκαναν και οι μεγαλύτερες ποσότητες. Συνεπώς ο Λώ μέσω των γραμματίων του υποσχόταν ότι προσφέρει ασφάλεια απέναντι στις βασιλικές καταχρήσεις. Για ένα χρονικό διάστημα μάλιστα, σε σύγκριση με νομίσματα ίδιας ονομαστικής αξίας, τα γραμμάτια του Λώ θεωρούνταν πιο ακεραία, και εξασφάλιζαν μεγαλύτερη (ανταλλακτική) τιμή.\nΣ’ αυτούς τους πρώτους μήνες, δεν υπάρχει αμφιβολία ότι ο Τζων Λώ είχε κάνει κάτι χρήσιμο. Η οικονομική κατάσταση της κυβέρνησης βελτιώθηκε. Τα τραπεζικά γραμμάτια που δανείστηκε η κυβέρνηση για να πληρώσει τις ανάγκες της, όπως κι αυτά που δανείστηκαν οι ιδιώτες επιχειρηματίες, ανέβασαν τις τιμές... και οι αυξανόμενες τιμές, βοηθούμενες απ’ την αισιοδοξία που προκάλεσε ο θάνατος του Λουδοβίκου και η παλιά και συνεχιζόμενη ικανότητα της γαλλικής οικονομίας να επιβιώνει και να βελτιώνεται παρά κι ενάντια στις δυσκολίες, έφεραν μια ουσιαστική αναζωογόνηση στα οικονομικά. Ο Λώ άνοιξε παραρτήματα της τράπεζάς του στη Λυών, στη Λα-Ροσσέλ, στην Τουρ, στην Αμιένη και στην Ορλεάνη· τώρα, με τη σύγχρονη περίπου ορολογία, κυκλοφόρησε μετοχές. Η τράπεζά του έγινε εταιρεία με καταστατικό, και ονομάστηκε Βασιλική Τράπεζα.\nΑν ο Λώ είχε σταματήσει σ’ αυτό το σημείο, θα τον θυμόμασταν για την κάποια συμβολή του στην ιστορία της τραπεζικής. Το κεφάλαιο σε μετρητά που είχαν συνεισφέρει οι μέτοχοι θα έφτανε για να ικανοποιήσει τον οποιοδήποτε κομιστή γραμματίων που θα ήθελε να τα εξαργυρώσει. Και απ’ την στιγμή που η εξαργύρωση ήταν εξασφαλισμένη, δεν θα ήταν πολλοί αυτοί που θα την επιδίωκαν.\nΑλλά η αλήθεια είναι, βέβαια, ότι κανένας που θα είχε κάνει τέτοια αρχή γεμάτη τόσες υποσχέσεις, δεν θα σταματούσε. Και ο Λώ δεν σταμάτησε.\nΚαθώς τα πρώτα δάνεια και η επακόλουθη έκδοση γραμματίων ήταν φανερά επικερδής - και μια πηγή επιπλέον προσωπικής ανακούφισης - ο αντιβασιλιάς πρότεινε μια καινούργια έκδοση. Αν κάτι κάνει καλό, το περισσότερο απ’ το ίδιο θα πρέπει να κάνει ακόμα πιο πολύ καλό, έτσι δεν είναι; Ο Λώ συμφώνησε. Έχοντας όμως προαίσθηση για την ανάγκη που θα προέκυπτε, μηχανεύτηκε έναν ακόμα τρόπο για να αναπληρώσει τα αποθέματα πάνω στα οποία η Βασιλική Τράπεζα θα εξέδιδε (άρα θα έπρεπε και να καλύψει) τον αυξανόμενο όγκο των γραμματίων. Γιατί δεν είχε ξεχάσει την αρχική ιδέα της αγροτικής τράπεζας. Η έμπνευσή του ήταν να δημιουργήσει την Εταιρεία Μισσισίπι, για να εκμεταλλευτεί και να φέρει στη Γαλλία τα τεράστια αποθέματα χρυσού που πιστευόταν ότι έκρυβε το υπέδαφος της Λουϊζιάνα. Στο πολύτιμο μέταλλο που θα αποκτούνταν μ’ αυτόν τον τρόπο θα έπρεπε να προστεθούν τα κέρδη απ’ το εμπόριο, άρα η εταιρεία ήταν μια ιδέα με μεγάλες προοπτικές. Στις αρχές του 1719 η Εταιρεία του Μισσισίπι (Companie d’ Occident) απέκτησε αποκλειστικά εμπορικά δικαιώματα στην Ινδία, την Κίνα και τις Νότιες θάλασσες - αργότερα ονομάστηκε σε Εταιρεία των Ινδιών. Αμέσως μετά, σαν επιπλέον πηγές εσόδων, απέκτησε το μονοπώλιο του καπνού, το δικαίωμα να κόβει νόμισμα, και τους αγροτικούς φόρους.\nΤο επόμενο βήμα ήταν να διατεθούν στην αγορά οι μετοχές αυτής της, σε πρωτόλεια μορφή, πολυεταιρείας. Αυτό έγινε το 1719, με μια έντονη, θορυβώδη και συχνά βίαιη ανταπόκριση, προτοφανή ως τότε ή ίσως και τα κατοπινά χρόνια. Το πλήθος των ανθρώπων που ήθελαν να αγοράσουν μετοχές ήταν πυκνό· ο θόρυβος την ώρα της πώλησής τους μπορούσε να σε ξεκουφάνει. Οι συναλλαγές γίνονταν στο παλιό χρηματιστήριο στην οδό Κινκαμπουά (αργότερα μεταφέρθηκαν στην πλατεία Βαντόμ, και τελικά στον χώρο του μεγάρου Σουασόν). Η αξία των γύρω ακινήτων ανέβηκε πολύ, απ’ τη ζήτηση ανθρώπων που ήθελαν να είναι κοντά στις δημοπρασίες. Άνθρωποι που στην αρχή του χρόνου είχαν επενδύσει λίγες χιλιάδες βρέθηκαν με εκατομμύρια μέσα σε μερικές βδομάδες ή μήνες. Αυτοί που έπιασαν την καλή μ’ αυτόν τον τρόπο ονομάστηκαν “εκατομμυριούχοι”· προφανώς σ’ αυτή τη χρονιά οφείλουμε την χρήσιμη αυτή γαλλική λέξη. Καθώς περνούσε ο καιρός, όλο και περισσότερες μετοχές της πολυεταιρείας προσφέρονταν για να χορτάσουν οι επενδυτές.\nΕν τω μεταξύ η Βασιλική Τράπεζα αύξαινε σταθερά τα δανειά της, και κατά συνέπεια και τα γραμμάτια που τους αντιστοιχούσαν. Την άνοιξη του 1719 είναι κάπου 100 εκατομμύρια γαλλικές λίρες σε κυκλοφορούντα τραπεζογραμμάτια· στα μέσα του καλοκαιριού είχαν δημιουργηθεί 300 εκατομμύρια επιπλέον. Το δεύτερο εξάμηνο του 1719 εκδόθηκαν άλλα 800 εκατομμύρια.\nΗ πώληση των μετοχών θα δημιουργούσε υποτίθεται ένα τεράστιο κεφάλαιο για την αξιοποίηση της ζούγκλας της Λουϊζιάνα. Αλλοίμονο, δεν γινόταν αυτό. Έπειτα από μια φιλική ρύθμιση του αντιβασιλιά, οι εισπράξεις απ’ την πώληση των μετοχών του Μισσισίπι δεν πήγαιναν στον Μισσισίπι, αλλά σε δάνεια για να πληρωθούν οι δαπάνες της γαλλικής κυβέρνησης. Μονάχα ο τόκος απ’ τα δάνεια καταναλισκόταν στην αποικιακή ανάπτυξη και για να εξορυχτεί το χρυσάφι που θα πήγαινε στα αποθέματα της Βασιλικής Τράπεζας. Να πως γινόταν. Ο Λώ δάνειζε την κυβέρνηση, κι αυτή, με τα γραμμάτια που αντιστοιχούσαν σ’ αυτά τα δάνεια πλήρωνε τις δαπάνες της ή τα χρέη της σε ιδιώτες. Συνεπώς τα γραμμάτια πήγαιναν στα χέρια ιδιωτών, που τα χρησιμοποιούσαν με τη σειρά τους για να αγοράσουν μετοχές της Εταιρείας του Μισσισίπι. Τα έσοδα της εταιρείας απ’ την πώληση των μετοχών (σαν γραμμάτια και όχι μόνο) πήγαιναν ξανά στην κυβέρνηση, που τα ξαναχρησιμοποιούσε για να πληρώσει άλλες δαπάνες της, άρα και πάλι τα γραμμάτια γυρνούσαν στα χέρια ιδιωτών. Που αγόραζαν ακόμα περισσότερες μετοχές της Εταιρείας, και πάλι απ’ την αρχή. Αυτή η ιστορία συνεχιζόταν, κάθε φορά σε όλο και μεγαλύτερο κύκλο.\nΤο ότι η γαλλική κυβέρνηση ήταν μια επένδυση πολύ λιγότερο ελκυστική ακόμα κι απ’ τους βάλτους της Λουϊζιάνα, ή το ότι κι αυτή η Λουϊζιάνα δεν ήταν το αντικείμενο των επενδύσεων τελικά, πέρασε σχεδόν απαρατήρητο απ’ όλους εκείνη τη χρονιά. Ο Λώ, που εν τω μεταξύ προσάρμοσε το όνομά του στα γαλλικά με το πιο εύηχο “Λά”, ήταν πια ο άνθρωπος με την μεγαλύτερη υπόληψη απ’ οποιονδήποτε άλλον στην Γαλλία. Έχοντας ο ίδιος πεισθεί απ’ τις ενέργειές του, όπως άλλωστε συμβαίνει πάντα με τις οικονομικές μεγαλοφυΐες, έστρεψε την προσοχή του σε άλλες οικονομικές και κοινωνικές μεταρρυθμίσεις, που οι περισσότερες ήταν κάτι παραπάνω από λογικές. Ζήτησε να δοθούν στους χωρικούς οι ακαλλιέργητες εκτάσεις της εκκλησίας, να καταργηθούν τα διόδια, να χαμηλώσουν τα δασμολόγια, και να ελευθερωθεί από περιορισμούς το εμπόριο του σταριού. Και άρχισε να χρηματοδοτεί συστηματικά δημόσια έργα και βιοτεχνίες, με καινούργια δάνεια - δηλαδή καινούργια τραπεζογραμμάτια.... Στις 5 Ιανουαρίου 1720 δέχτηκε την πιο μεγάλη αναγνώριση της οικονομικής μεγαλοφυΐας του· έγινε διευθυντής του Γενικού Λογιστηρίου της Γαλλίας.\nΔεν είναι ανάγκη να πούμε ότι τα τραπεζογραμμάτια αποτελούσαν το πρόβλημα. Στις αρχές του 1720, ο πρίγκηπας του Κόντι, θυμωμένος επειδή δεν μπορούσε να αγοράσει μετοχές στην τιμή που θεωρούσε δίκαιη, έστειλε ένα πάκο γραμμάτια στην Βασιλική Τράπεζα για να εξαργυρωθούν σε νομίσματα. Ήταν μια σημαντική ποσότητα· τρία αμάξια χρειάστηκαν για να κουβαλήσουν το χρυσάφι και το ασήμι. Ο Λώ ζήτησε την παρέμβαση του αντιβασιλιά, που έδωσε διαταγή στον πρίγκημα να επιστρέψει ένα σημαντικό μέρος από τα μέταλλα που είχε πάρει με την εξαργύρωση. Άλλοι όμως, ενεργώντας κάτω από την παρόρμηση της πιο βαθειάς διαίσθησης, έσπευσαν επίσης να μετατρέψουν τα χαρτιά του Λώ σε πολύτιμο μέταλλο, και να το μεταφέρουν στην Αγγλία και την Ολλανδία... Τώρα ήταν αναγκαίο να περιοριστεί η εξαργύρωση, σίγουρο σημάδι ότι η περίοδος της ευημερίας είχε τελειώσει. Για να εμποδίσει το κακό που πλησίαζε ο Λώ, με την ιδιότητα του διευθυντή του γενικού λογιστηρίου, απαγόρευσε την κατοχή χρυσού και ασημιού (εκτός από μικρές ποσότητες), και επέκτεινε την απαγόρευση και στα κοσμήματα. Ριζοσπαστική προσπάθεια που έφερε το ακριβώς αντίθετο αποτέλεσμα: έξω απ’ την Βασιλική Τράπεζα μεγάλωνε κάθε μέρα ο συνωστισμός των ανθρώπων που ζητούσαν όχι πια χρεώγραφα ή γραμμάτια, αλλά νομίσματα. Μέσα σε μια μέρα του Ιουλίου τουν 1720 το πλήθος ήταν τόσο μεγάλο που δεκαεπέντε άνθρωποι πέθαναν απ’ το στρίμωγμα. Ο Λώ δεν ήταν πια οικονομική ιδιοφυΐα. Κι αν τον άφηναν στα χέρια του πλήθους του Παρισιού είναι αμφίβολο αν θα απέμενε κάποιο κομμάτι του τόσο μεγάλο ώστε να αναγνωριστεί. Ο αντιβασιλιάς τον έκρυψε και ύστερα τον φυγάδευσε. Πήγε στην Βενετία, και αφού για μια δεκαετία “έζησε σε αξιοπρεπή φτώχια μια ήσυχη και ηθική ζωή, πέθανε εκεί, μέσα σε βαθειά καθολική πίστη, την στιγμή που μεταλάμβανε”. Άφησε πίσω του κατεστραμένες περιουσίες, πεσμένες τιμές, ύφεση στο εμπόριο και μια εξαιρετικά επίμονη καχυποψία για τις τράπεζες και την λειτουργία τους. Όσο για τα γραμμάτια; “Απ’ όλους τους λαούς του κόσμου οι Γάλλοι είναι οι πιο διάσημοι στο να πνίγουνε τους καϋμούς τους στο τραγούδι... Οι δρόμοι αντηχούσαν από τραγούδια... ένα μάλιστα συμβούλευε τη χρησιμοποίηση των γραμματίων ... για την πιο εξευτελιστική δουλειά που μπορεί να χρησιμοποηθεί ένα χαρτί”.\nΛένε ότι εάν η ιστορία των εμπορικών τραπεζών ξεκινάει απ’ την ιταλία της Αναγέννησης, η ιστορία των χαρτονομισμάτων αρχίζει απ’ την βόρεια αμερική.\nΣτη βασική λογική τους τα χαρτονομίσματα δεν διαφέρουν απ’ τα τραπεζογραμμάτια· και επί μακρόν και οι δυο λέξεις αφορούσαν το ίδιο πράγμα: το χάρτινο χρήμα. Αντί να δίνουν οι τράπεζες τις δικές τους “βεβαιώσεις” έναντι κατατεθειμένων σ’ αυτές χρυσών ή/και ασημένιων νομισμάτων, το κράτος (μέσω κάποιας “κεντρικής τράπεζας”) μπορούσε να εκδίδει τα δικά του “χαρτιά”, η εγγύηση της αξίας των οποίων βρισκόταν και πάλι στην άμεση μετατρεψιμότητά τους σε χρυσό των κρατικών θησαυροφυλακείων. \nΩστόσο η πρώτη έκδοση χαρτονομισμάτων δεν έγινε καν έτσι. Το 1690 ένας “σερ” ονόματι Ουίλλιαμ Φιπς (ένας άνθρωπος του οποίου η περιουσία και η κοινωνική θέση οφειλόταν στο χρυσάφι και στο ασήμι που είχε βρει σε μια βουλιαγμένη ισπανική γαλέρα, στη θάλασσα έξω απ’ την σημερινή αϊτή) μπήκε επικεφαλής μιας εκστρατείας ατάκτων απ’ την Μασσαχουσέτη κατά του Κεμπέκ. Τα λάφυρα απ’ την κατάληψη του φρουρίου θα ήταν η αμοιβή για τους πολεμιστές - αλλά το φρούριο δεν έπεσε. Δεν υπήρχε περίπτωση να μπουν στη Μασσαχουσέτη καινούργιοι φόροι για να πληρωθούν οι ηττημένοι στρατιώτες. Έτσι τους έδωσαν “χαρτιά”, με την υπόσχεση της μελλοντικής εξαργύρωσής τους με χρυσάφι, όταν η πολιτεία θα μάζευε τους ισχύοντες φόρους. Είτε η πειθώ του εγχειρήματος ήταν μεγάλη, είτε η απελπισία των στρατιωτών μεγαλύτερη (μάλλον θα ίσχυε κατ’ αρχήν το πρώτο, και εξ ανάγκης μετά το δεύτερο) το γεγονός είναι ότι δέχτηκαν αυτά τα “γραμμάτια”, και πως τα επόμενα είκοσι χρόνια κυκλοφορούσαν “στην αξία” τους, αφού δεν εξαργυρώθηκαν εν τω μεταξύ.\nΑυτό το κόλπο συνεχίστηκε ευκαιριακά εδώ κι εκεί στις αγγλικές αποικίες στη “νέα γη”, μέσα σε αντικρουόμενες εκτιμήσεις. Μήπως το χαρτονόμισμα ήταν μια οργανωμένη εξαπάτηση σε βάρος αφελών; Στο βαθμό, πάντως, που γινόταν δεκτό σα μέσο ανταλλαγής και δεν ζητούνταν μαζικά η εξαργύρωσή του (το είδος του εκδότη τους έπαιζε υποχρεωτικά τον βασικό ρόλο στο μέγεθος της “εμπιστοσύνης”) το πράγμα δούλευε. Και όχι για ταπεινούς λόγους. Η αμερικανική επανάσταση “χρηματοδοτήθηκε” στο μεγαλύτερο μέρος της από τέτοια (αμφίβολης αξίας ακόμα, από στενά οικονομολογική άποψη) “χαρτιά”, χαρτο-νομίσματα. Από τον Ιούνιο του 1725 ως το Νοέμβριο του 1729 πραγματοποιήθηκαν ούτε μία ούτε δύο αλλά σαρανταδύο εκδόσεις χαρτονομισμάτων, απ’ το “ηπειρωτικό κογκρέσσο”, με ολική ονομαστική αξία κάτι παραπάνω από 241 εκατομμύρια δολάρια. Στο ίδιο διάστημα οι πολιτείες τύπωσαν χωριστά άλλα 210 εκατομμύρια. Ήταν λογικό (αν και η τότε οικονομική σοφία δεν το καταλάβαινε αμέσως) ότι η κυκλοφορία τόσο μεγάλων για την εποχή ποσών, οφειλόμενη στις ανάγκες ενός πολέμου, και σε τεράστια αναντιστοιχία με τον όγκο του πραγματικού εμπορίου, ανέβασε τις τιμές (ή, θα λέγαμε σήμερα, υποτίμησε σταθερά την “αγοραστική αξία” αυτών των χάρτινων νομισμάτων). Έτσι ώστε το κογκρέσσο αποφάσισε κάμποσα χρόνια μετά (το 1776) ότι:\n... Οποιοσδήποτε, απο δω κι εμπρός, θα φανεί τόσο ανήθικος και χωρίς κανένα ενδιαφέρον για την πατρίδα του, ώστε να αρνείται να δεχτεί τα αναφερθέντα χαρτονομίσματα για πληρωμή... θα θεωρείται, θα διακηρύχνεται και θα αντιμετωπίζεται σαν εχθρός αυτής εδώ της χώρας και θα αποκλείεται από κάθε εμπορική πράξη ή σχέση με τους κατοίκους της...\nΜε την αστυνομία δεν είναι ωστόσο δυνατόν να αποκατασταθεί η “αξία” ενός μέσου ανταλλαγής που τυπικά μεν έχει σαν μέτρο της κάτι γενικά αποδεκτό (χρυσάφι), ουσιαστικά όμως δεν έχει κανένα. Ένα ζευγάρι παπούτσια στη Βιρτζίνια είχε φτάσει να κοστίζει 5 χιλιάρικα, κι ένα ολόκληρο κουστούμι πάνω από 1 εκατομμύριο. Ο Βενιαμίν Φραγκλίνος σχολίασε τότε:\n... Αυτό το χαρτονόμισμα, όπως το χειριζόμαστε, είναι μια θαυμάσια μηχανή. Εκτελεί το καθήκον του όταν το εκδίδουμε· πληρώνει και ντύνει τους στρατιώτες και μας προμηθεύει τρόφιμα και πολεμοφόδια· και όταν υποχρεωθούμε να εκδόσουμε μια υπερβολική ποσότητα, ξεπληρώνεται μόνο του με την υποτίμηση...\nΟ υπερπληθωρισμός που ξέσπασε σ’ αυτήν την πρώτη περίπτωση μαζικής χρήσης χαρτονομισμάτων δίχασε τους οικονομολόγους· και κατά μία έννοια τους δίχασε για πάντα, ακόμα κι όταν εμφανίζονται ο καθένας προσωπικά “διχασμένος”, ανάλογα με τις ανάγκες της στιγμής. Που αρχίζει και που τελειώνει (που πρέπει να αρχίζει και να τελειώνει) η σύμβαση του χρήματος; Τα χαρτονομίσματα ήταν μεν πρακτικά στις συναλλαγές σε σχέση με τα χρυσά ή ασημένια κέρματα· αλλά θα έπρεπε ή όχι να έχουν άμεση αναλογία με μια φυλαγμένη ποσότητα χρυσού (ή ασημιού), με μια εν πάσει περιπτώσει “αναμφισβήτητη αξία”; Πρέπει να υπάρχει ένα αυστηρό, απαράβατο όριο στην έκδοση (από κάθε κράτος, για την επικράτειά του) χαρτονομισμάτων, ή η ποσότητα αυτή αποφασίζεται κατά το δοκούν, με όλους τους κινδύνους να καραδοκούν; Η μεγάλη γαλλική επανάσταση χρηματοδοτήθηκε επίσης με χαρτονομίσματα, και με μια άξια υπενθύμισης διαφορά. Το επαναστατικό διάταγμα της 19ης Δεκέμβρη του 1789, που προέβλεπε την εκτύπωση 400 εκατομμυρίων γαλλικών λιρών, υποσχόταν ότι αυτά τα χαρτονομίσματα (“ασσινιάτα”) θα εξαργυρώνονταν πέντε χρόνια μετά την έκδοσή τους με γη - κατασχεμμένη απ’ την εκκλησία και τον βασιλιά. Η ιδέα ήταν καλή· αλλά οι ανάγκες πολύ μεγαλύτερες, όσο και η ευκολία να τυπώνεται και να ξανατυπώνεται χρήμα. Πράγμα που έγινε, έτσι ώστε γρήγορα να μην φτάνει κάμποσες φορές η έκταση της γαλλίας για να εξαργυρωθούν τα χαρτονομίσματα στην αξία που είχαν αρχικά. Τον Φεβρουάριο του 1797 το Διευθυντήριο ξαναγύρισε τις αξίες των χαρτονομισμάτων στον “κανόνα του χρυσού” (και του ασημιού)· η επανάσταση είχε όμως εν τω μεταξύ νικήσει, χρηματοδοτημένη από αμφίβολης αξίας αλλά υποχρεωτικής χρήσης χρήμα.\nΑλλού οι εξελίξεις δεν ήταν τόσο ευνοϊκές. Ο συνδυασμός μεταξύ της ταχύτητας και του “όγκου” εκτύπωσης “χρήματος” και της πραγματικής έκτασης του εμπορίου και των χρηματικών ανταλλαγών μπορεί να παράξει έναν υπερπληθωρισμό διαλυτικό όχι μόνο από οικονομική αλλά και από κοινωνική άποψη. Δεν είναι μόνο η εμπειρία της μεσοπολεμικής γερμανίας ή της κατοχικής ελλάδας, στον 20ο αιώνα· αλλά δεκάδες παρόμοιες σ’ όλη την ιστορία του (καπιταλιστικού) χαρτονομίσματος. Μια ορισμένη “τυπική κιβδηλία” (δηλαδή μη αντιστοιχία του χαρτονομίσματος με οποιοδήποτε μέτρο εκτός του εαυτού του) μπορεί να γίνει ανεκτή για πολύ καιρό, και μάλιστα να περάσει ουσιαστικά απαρατήρητη απ’ τους χρήστες, εφόσον δεν επιδιώκουν να ανταλλάξουν το χαρτονόμισμα με πολύτιμο μέταλλο. Αλλά το βάρος πέφτει στο “ορισμένη”: ποιός, πότε, κάτω από ποιές συνθήκες και με ποιούς υπολογισμούς βάζει το “όριο”;\nΤο γεγονός είναι ότι τα υποκείμενα αυτών των αποφάσεων εκτός απ’ το ότι (αναπόφευκτα) βρίσκονται κάπου στους διαδρόμους της εξουσίας, αποφασίζουν ερήμην των χρηστών. Απ’ τις συμφωνίες του Bretton Woods ως το 1971, με διεθνή συμφωνία, το αμερικανικό δολάριο παρέμενε σταθερά “δεμένο” πάνω στον χρυσό, σε μια σταθερή σχέση 35 δολλάρια = μια ουγγιά χρυσού. Όλα τα υπόλοιπα νομίσματα είχαν (ελάχιστα μεταβαλλόμενες) ισοτιμίες με το δολάριο, άρα έμμεσα και με τον χρυσό. Πλην της αμερικανικής καμία άλλη κεντρική τράπεζα δεν ήταν υποχρεωμένη να κρατάει στα υπόγειά της τόσο χρυσάφι όσο αντιστοιχούσε στα χαρτονομίσματα που τυπώνε· μπορούσε να κρατάει εναλλακτικά το πολύ ελαφρύτερο και “ευκίνητο” αμερικανικό νόμισμα, σαν “κάλυψη”. Επί σχεδόν 4 δεκαετίες το αμερικανικό νόμισμα παρέμεινε ακλόνητο στην αναλογία 35 δολάρια = 1 ουγγιά χρυσάφι, έγινε παγκόσμιο “αποθεματικό νόμισμα”, και ο καπιταλισμός δούλεψε μια χαρά. Το 1971 το αμερικανικό κράτος έπρεπε να συνεχίσει την χρηματοδότηση ενός πολέμου που ρούφαγε ανθρώπους, υλικά και χρήμα, και τελικά τον έχασε: στο βιετνάμ. Η κυβέρνηση Νίξον έσπασε τον δεσμό δολαρίου και χρυσού, ο “κανόνας του χρυσού” εξαφανίστηκε απ’ τους καπιταλιστικούς υπολογισμούς, και το αμερικανι κό κράτος άρχισε να τυπώνει χαρτονομίσματα κατά βούληση, δολάρια των οποίων η “αξία” δεν οφειλόταν πια στην αντιστοιχία τους με το αποθηκευμένο στην κεντρική τράπεζα χρυσάφι, αλλά μόνο στην “πειθώ” της Ουάσιγκτον. Την πειθώ των όπλων της κυρίως. Η σύμβαση άλλαξε ριζικά, αλλά ο καπιταλισμός συνέχισε να δουλεύει καλά άλλες 4,5 δεκαετίες. Εν τω μεταξύ ένα κάποιο “μέτρο” παραμόνευε. Μια ουγγιά χρυσάφι αντιστοιχεί αυτόν τον καιρό σε πάνω από 1800 δολάρια. Ας κρατήσουμε αυτή την “ισοτιμία”: μπορεί να πει κανείς δυο πράγματα επ’ αυτού. Είτε ότι “το χρυσάφι ακρίβυνε”, είτε ότι σημερινό 50δόλαρο έχει μικρότερη “αξία” από 1 δολάριο του 1970. Δεν συμβαίνει το πρώτο, συμβαίνει το δεύτερο. Και λέγεται “πληθωρισμός”. Η “πειθώ” των ηπα εξελίχτηκε γρήγορα στη δυνατότητά τους να μην “κρατάνε” αυτόν τον πληθωρισμό στο εσωτερικό τους (με απόλυτα διαλυτικές συνέπειες) αλλά να τον εξάγουν παγκόσμια, μέσω της πάντα παγκόσμιας κυκλοφορίας του δολαρίου τους. Κι αυτό δουλεύει· μέχρι να πάψει να δουλεύει. Όπως όλες οι μεγάλες ιδέες.\nΌμως αφού ήταν εφικτό αυτό, γιατί να μην γίνει εφικτό και κάτι επιπλέον; Όχι “χάρτινο” αλλά “λογιστικό” (σε ηλεκτρονικούς λογαριασμούς μαζεμένο) “χρήμα”. Αν όλο κι όλο το πρόβλημα του, ας το πούμε έτσι, χωρίς - έρμα - χρήματος είναι οι καλπάζουσες αναλογίες του με τα εμπορεύματα όταν τα τυπογραφεία ξεχνάνε να σταματήσουν την εκτύπωση, αυτό δηλαδή που λέγεται “πληθωρισμός”, μήπως το “ηλεκτρονικό χρήμα” είναι απαλλαγμένο από τέτοιες παρενέργειες; Σίγουρα ο πολλαπλασιασμός δεν χρειάζεται χαρτί και μελάνια, είναι δηλαδή πολύ ευκολότερος. Υπάρχει μήπως και “ηλεκτρονικός πληθωρισμός” του χρήματος; Δύσκολο να το πούμε αφού, συν τω χρόνω, βελτιώθηκαν και οι μέθοδοι για να (μην) μετριέται αυτό το καταραμένο μέγεθος, του πληθωρισμού. Έτσι, για παράδειγμα, οι καλπάζουσες τιμές των ακινήτων, δεν λέγονται πια “πληθωρισμός” αλλά “φούσκα”. Ή, οι (άλλες εποχές) καλπάζουσες τιμές των μετοχών λέγονταν “ανάπτυξη”. Ακούγεται πιο διασκεδαστικό, και δεν φέρνει κακούς συνειρμούς.\nΑπό την άλλη μεριά, είτε για όστρακα και καπνό πρόκειται, είτε για λογιστικές μονάδες αποθηκευμένες σε ηλεκτρονικές κάρτες συναλλαγών, το μέσο ανταλλαγής, το “γενικό μέτρο των αξιών” είναι μια σύμβαση που έχει μερικούς σταθερούς όρους. Πρέπει να γίνεται αποδεκτή από κάθε συμβαλλόμενο, με τους ίδιους κανόνες. Μια μακρόχρονη διακοπή ρεύματος θα ήταν αρκετή για να αχρηστεύσει το “πλαστικό” (ή, πιο σωστά, “ηλεκτρονικό” χρήμα). Και το ίδιο θα έκανε οποιαδήποτε μαζική “ιδιοτροπία” υπέρ των “μετρητών”.\nΠου σημαίνει ότι προκειμένου για την σύμβαση - χρήμα καλό θα ήταν (αλλά καθόλου δεν συμβαίνει) να υπάρχει η συναίσθηση πως η ως σήμερα ισχύς της καθόλου δεν εγγυάται την αυριανή. \n1 - Αν αυτό δεν σας θυμίζει κάτι, να βοηθήσουμε. Είναι η περίπτωση όπου το ελληνικό κράτος πληρώνει τους προμηθευτές του με (δικά του) ομόλογα· στην ουσία τους μετατρέπει σε δανειστές του, αλλά μ’ έναν τρόπο που αυτοί να μπορούν να χρησιμοποιήσουν το αποδεικτικό του δανείου σαν “χρήμα”. Και το γαλλικό κράτος τότε το ίδιο έκανε. Χρησιμοποιούσε τα “γραμμάτια” (που ήταν δανεικό χρήμα) για να τακτοποιήσει τα χρέη του με τέτοιο τρόπο ώστε οι πιστωτές του να μπορούν να χρησιμοποιήσουν το δανεικό χρήμα σαν κανονικό.\n2 - Έχουμε ξανα-αναφερθεί σ’ αυτό (Sarajevo νο 32, Σεπτέμβριος 2009, επιταγές: χαρτιά για το εικόνισμα): οι λέξεις “πληρωτέαι επί τη εμφανίσει” συνόδευαν τα χαρτονομίσματα της δραχμής και μέσα στη δεκαετία του ‘90 - δεν ξέρουμε αν εξαφανίστηκαν με την υιοθέτηση του ευρώ ή νωρίτερα. Ο “κανόνας του χρυσού” είχε πάψει να ισχύει προ πολλού, και στη συλλογική μνήμη / γνώση αυτές οι λέξεις δεν σήμαιναν τίποτα. Ήταν όμως ένα “υπόλοιπο” της υποχρέωσης του κράτους (της κεντρικής του τράπεζας) να ανταλλάσει υποχρεωτικά τα χαρτονομίσματα, όταν ο “κομιστής” τους εμφανιζόταν στον γκισέ... όχι με κέρματα (!!!) αλλά με “χρυσές δραχμές”, στην πραγματικότητα με χρυσό.\nΗ κατάργηση αυτής της υποχρέωσης διεθνώς δεν σήμαινε ότι οι κεντρικές τράπεζες “εξαφάνισαν” (πουλώντας το) το χρυσάφι τους. Άλλες πουλούσαν κατά καιρούς και κατά βούληση κάποιο ποσοστό του, άλλες αγόραζαν - εμπορεύονται χρυσάφι. Απλά η οποιαδήποτε ποσότητα έπαψε να έχει οποιαδήποτε σχέση με τα κυκλοφορούντα χαρτονομίσματα.\nΈτσι (“χάριν παιδειάς”) ας το έχουμε καταγραμμένο. Σύμφωνα με διεθνή στοιχεία (δντ) τον Ιούνιο του 2011 η κεντρική τράπεζα της ελλάδας είχε απόθεμα 3,585 εκατομμύρια ουγγιές χρυσού. Πολλαπλασιασμένη αυτή η ποσότητα με μια τιμή 1800 δολαρίων η ουγγιά, σημαίνουν κάτι παραπάνω από 6,45 δισ. δολάρια. Ή (με ισοτιμία 1,45 ευρώ = 1 δολάριο) 9,35 δισεκατομμύρια ευρώ.\nΑυτά έχει η κεντρική τράπεζα της ελλάδας στα υπόγειά της. Και, παρότι βρίσκεται ψηλά στην παγκόσμια κατάταξη των αποθεμάτων χρυσού (12η), δεν παύει να είναι μια φτωχούλα τράπεζα μιας φτωχούλας χώρας.\n3 - Sarajevo νο 32, ο.π.